inconformisme – Pàgina 3 – Secció sindical CCOO de la Universitat de Lleida\nSentència paga extra 2012 afecta tant el PAS com el PDI laborals\noctubre 7, 2013 Comentar\nCCOO Universitats va presentar el passat 5 d’abril una demanda de conflicte col·lectiu (al qual es va adherir posteriorment la UGT) contra la retallada de la paga extra de l’any 2012 que van patir els treballadors i treballadores de les universitats públiques catalanes.\nLa sentència va ser favorable als treballadors i treballadores perquè va estimar parcialment la nostra demanda i reconeix el dret a “percebre la part proporcional de la paga extraordinària del mes de desembre de 2012 en la part meritada a data 15/07/2012”.\nLa demanda presentada a la Sala Social del Tribunal Superior de Justícia de Catalunya comprenia tot el personal laboral de les universitats públiques (PAS i PDI). Malgrat això, la sentència només feia referència explícita al col·lectiu PAS-L. CCOO va presentar una petició d’aclariment que ha estat contestada a data 10 de setembre i que estableix, amb absoluta claredat, que la sentència afecta tant el PAS com el PDI laborals de les universitats publiques catalanes. Ambdós col·lectius sumen aproximadament 15.000 treballadors.\nDemanem als rectors i a les gerències que acatin la sentència i que no perllonguin inútilment una batalla jurídica perduda d’antuvi. Les universitats tenen l’oportunitat i el recolzament legal per esmenar una retallada injusta i inútil. Cal començar de manera immediata la negociació per concretar les dates de l’execució de la sentència, incloent-hi també al personal funcionari de les universitats donat que CCOO ha presentat un recurs contenciós-administratiu per la mateixa causa, amb els mateixos fonaments jurídics, davant del mateix tribunal. A aquest respecte cal dir que el Jutjat del contenciós-administratiu num. 27 de Madrid, en sentència de 25 de setembre de 2013, ja ha estimat aquesta pretensió de CCOO per al personal funcionari. D’altra banda, des de les universitats hem de fer front comú per exigir a Generalitat que assumeixi les seves responsabilitats econòmiques.\nTrobareu tots els documents a:\nEl TSJC reconeix el dret a la part proporcional de l’extra de nadal (2012) al PAS-L\nagost 7, 2013 Comentar\nReclamació paga extra 2012\njuny 7, 2013 Comentar\nEl nostre Gabinet Jurídic ens informa que el proper 2 de juliol es farà el judici per la reclamació de la paga extra de 2012 al TSJC (Tribunal Superior de Justícia de Catalunya).\nJa hi ha dues sentències que aplanen el camí per a la recuperació de part de la paga extra de 2012.\nAquí tens els enllaços:\nTribunal Superior de Justicia de Madrid reconeix el pagament d’una part de la paga extra 2012\nL’empresa municipal Aigües de Mataró haurà de retornar a la plantilla una part de la paga extra 2012\nSobre la retallada de la paga extra\nmaig 3, 2013 Comentar\nCom sabeu, el Govern de la Generalitat ha tornat a fer servir les tisores contra els empleats públics i ha decidit que aquest any ens robarà, una altra vegada, una part de les nostres retribucions. Des de CCOO hem tornat a denunciar que aquestes retallades són inútils per sortir de la crisi i, alhora són absolutament injustes perquè carreguen contra els treballadors i treballadores que estem tirant endavant, malgrat totes les dificultats, els serveis públics del nostre país.\nTal com vam fer amb la retallada de 2012, CCOO i la resta de sindicats de la Plataforma Sindical Unitària hem impugnat, per via administrativa, aquest Acord de Govern de la Generalitat i portarem davant els tribunals de Justícia totes les accions derivades que representin una nova retallada al personal de les universitats públiques catalanes.\nEn l’àmbit d’universitats públiques, la decisió del Govern afectarà durament al PAS i, especialment, en el cas del PAS-L que veuria reduïdes les seves retribucions cada mes. Des de CCOO estem copsant el parer del PAS-L en contra d’aquesta distribució prorratejada i, a partir d’aquest punt, estem disposats a buscar solucions que permetin evitar aquest afectació, en l’àmbit de negociació adequat, sense renunciar en cap moment a les iniciatives legals contra les retallades.\nResultat eleccions Junta de PAS-F\nabril 25, 2013 Comentar\nDes de CCOO volem felicitar a tothom per l’alta participació a les eleccions d’avui. Així mateix volem agrair el suport i la confiança que heu dipositat en el nostre sindicats i en la nostra candidatura, que ha estat la més votada.\nFem extensiva la nostra felicitació a la resta de companyes i companys que han format part de les altres candidatures.\nCCOO: 65 vots, 4 representants\nAPAS: 61 vots, 3 representants\nUGT: 22 vots, 1 representant\nSAC: 21 vots, 1 representant\nEn blanc: 19 vots\nTot hi haver-hi 4 candidatures, es constata l’augment dels vots en blanc (d’11 fa quatre anys a 19 enguany), cosa que ens ha de fer reflexionar.\nSeguirem treballant en la defensa i la millora de els condicions de treball del personal de la UdL, conjuntament amb la resta de membres de la nova Junta de PAS Funcionari.\nAvui, eleccions Junta PASF\nAvui dijous tenen lloc les eleccions a la Junta de PAS Funcionari de la UdL\nLloc de votació: Sala de Juntes del 2n pis (Edifici Rectorat)\nHorari de votació: De 10 a 17h ininterrompudament\nRecordeu que trobareu les paperetes de CCOO a la sala. Com ja vam anunciar hem renunciat a fer tramesa postal per estalviar.\nEleccions JPASF – Biblioteques i Marc de Negociació\nabril 23, 2013 Comentar\nUs enviem propostes de l’àmbit de biblioteques, i un motiu més per votar-nos, el marc de negociació:\nA. Conciliació i flexibilitat\nProposar mesures específiques de conciliació i flexibilitat horària per al personal de biblioteques del torn de tarda i de cap setmana.\nB. Cobertura de places\nExigir que es cobreixin les places vacants amb rapidesa, tenint en compte que l’SBD és una unitat amb un 100% de prestació de serveis cara al públic i que actualment no té una plantilla prou dimensionada.\nC. Permuta de torns\nPermuta de torns (matí, tarda o cap de setmana) voluntària i acordada entre els/es treballadors/es, per assumptes concrets personals, un dia concret.\nD. Millora condicions laborals durant Tancaments\nMillorar les condicions laborals del personal que ha de cobrir els serveis mínims en períodes de tancament fent propostes, per exemple, qui faci serveis mínims, compensar cada dia treballat amb un dia i mig de, com fan altres administracions.\nMARC DE NEGOCIACIÓ\nA. La majoria de les decisions que ens afecten es prenen fora de la UdL. Tenim la força d’un sindicat majoritari al darrera i tenim –la UdL- seient a la mesa negociadora.\nB. CCOO Universitats garanteix l’accés a la informació de com i per què es fan les coses a les altres universitats. Ens serveix de coordinació de l’acció, com a font d’inspiració i per legitimar les nostres propostes.\nC. Amb nosaltres, els nostres interessos són presents a la Mesa General d’Universitats i a la Mesa Sectorial del PAS funcionari.\nPrograma electoral – Eleccions JPASF\nabril 17, 2013 Comentar\nUs fem arribar el programa de CCOO:\nCom veureu, és un programa per seguir lluitant, sense fer renúncies, i que no genera falses expectatives.\nA més, podeu veure la presentació que vam realitzar ahir que conté els punts del programa i un recull fotogràfic.\nPresentació candidatura Junta PAS-F\nabril 12, 2013 Comentar\nAvui comença la campanya per a les eleccions sindicals a la Junta del PAS funcionari de la UdL.\nCCOO et presentem una candidatura formada per persones compromeses, conseqüents i amb ànims i voluntat de tirar endavant el nostre programa.\nLa nostra és una candidatura plural, on tothom s’hi pot veure representat i on no prevalen els interessos corporativistes.\nLa nostra visió de la negociació sindical és oberta, positiva i transversal. Presentarem un programa per seguir lluitant, sense fer renúncies, i que no generi falses expectatives.\nLes informacions les anirem publicant en aquest bloc i també tindreu disponibles al nostre twitter, esperem que ens feu arribar les vostres opinions i suggeriments. Podeu seguir les eleccions amb l’etiqueta #eleccionsJPASF\nUs demanem el vostre ajut i el vostre vot el proper dia 25 per a poder assolir els objectius del nostre programa.\nJosep M. Romero Servei d’Arxiu i Gestió de Documents\nPilar Artero Oficina de Suport a la R+D+I\nGemma Grau Departament de Dret Públic\nMargarida Serveto Unitat d’Organització i Processos\nRodolf Gonzàlez Servei de Biblioteca i Documentació\nMar Cubeles Deganat de la Facultat de Dret i Economia\nNúria Borrell Unitat de Gestió d’Ajuts i Dades GREC i DPPA\nMaite Sarrate Negociat Econòmic del Campus de Rectorat\nDavid Garrido Departament de Ciències Mèdiques Bàsiques\nCarme Morell Deganat de la Facultat d’Infermeria\nSusana Turmo Negociat Academicodocent de la FCE\nTeresa Parache Servei d’Informació i Atenció Universitària\nÒscar Valentines Negociat Econòmic del Campus de Rectorat\nAlejandro Cruz Servei d’Informació i Atenció Universitària\nConxi Tarazaga Negociat Econòmic del Campus de l’ETSEA\nCarme Mendoza Negociat Academicodocent de la FDE\nOlga Rovira Departament d’Anglès i Lingüística\nIsabel Ros Programació Docent de l’EPS


Clam diplomàtic pel desarmament nuclear — FundiPau\nDeclaració de FundiPau pel Dia Internacional de la Pau\nEn l’any del 75è aniversari dels llançaments de les bombes nuclears d’Hiroshima i Nagasaki i en l’any del brutal impacte de la pandèmia de la covid-19 (més de 965.000 morts en tot el món), ha quedat més clara que mai la necessitat d’enfortir autèntiques polítiques de seguretat que, enlloc de generar més riscos i perills, permetin avançar cap a un món més segur, just i en pau. I això passa, entre moltes altres coses, pel desarmament nuclear.\nPer això, FundiPau fa seva i difon la carta de 56 exmandataris de 22 estats on reclamen l’adopció del Tractat de Prohibició de les Armes Nuclears. Carta en castellà / Carta en anglès\nCoincidint amb el Dia Internacional de la Pau, 56 antics presidents, primers ministres, ministres d’afers exteriors i ministres de defensa de 22 països, incloent un antic secretari general de les Nacions Unides i dos exsecretaris generals de l’OTAN, reclamen el suport dels seus països al Tractat de Prohibició de les Armes Nuclears adoptat el 2017.\nTal com afirmen l’exsecretari general de les Nacions Unides, Ban Ki-moon, els exsecretaris generals de l‘OTAN, Javier Solana i Willy Claes, així com més d’una cinquantena d’antics ministres d’Albània, Alemanya, Bèlgica, Canadà, Croàcia, Dinamarca, Eslovàquia, Eslovènia, Espanya, Grècia, Hongria, Islàndia, Itàlia, Japó, Letònia, Noruega, Països Baixos, Polònia, Portugal, República Txeca i Turquia, “fem una crida als líders actuals per tal que impulsin el desarmament abans que sigui massa tard”.\n“Amb prop de 14.000 armes nuclears la capacitat de destrucció sobrepassa la nostra imaginació. Tots els líders responsables han d’actuar per a garantir que mai més es repetiran els horrors de 1945.”\nI consideren que “el Tractat de Prohibició de les Armes Nuclears assenta les bases per a un món més segur”. I reclamen al seus països, que tots ells es troben sota el paraigua d’una potència nuclear, que s’hi comprometin. En concret afirmen que “fins ara, els nostre països han optat per no sumar-se a la majoria mundial en el suport a aquest Tractat, però és una posició que els nostres líders han de reconsiderar. No podem permetre’ns el luxe de dubtar davant d’aquesta amenaça existencial per a la humanitat”.\nEl Tractat de Prohibició va ser aprovat el 2017 a les Nacions Unides amb el suport de 122 països i ha estat ratificat per ara, per 44 països. A partir de la 50a ratificació entrarà en vigor. El Tractat va ser un proposta de la Campanya Internacional ICAN, fet pel qual va rebre el Premi Nobel de la Pau el 2017. FundiPau és membre fundadora de la Campanya ICAN.


IVECO DAILY NP DE GNC: “ESTALVIEM UN 20%” I “AMB RESTRICCIONS NO TENIM CAP PROBLEMA PER ENTRAR A LA CIUTAT”\nBrowse: Home » IVECO DAILY NP DE GNC: “ESTALVIEM UN 20%” I “AMB RESTRICCIONS NO TENIM CAP PROBLEMA PER ENTRAR A LA CIUTAT”\n16 Juliol, 2019 · by apmc · in Notícies, Sin categoría\nDues empreses, de Madrid i Barcelona, ens expliquen la seva experiència diària amb la IVECO Daily HI-MATIC Natural Power. Nombrosos autònoms i empreses ja s’han passat a la tecnologia de gas natural pels estalvis que genera i els avantatges del seu ús en missions d’última milla. A les virtuts inherents que han fet de la Daily el vehicle de transport lleuger per excel·lència, la versió Natural Power afegeix els avantatges de la seva exclusiva tecnologia de gas natural i de l’etiquetatge E.\nLa IVECO Daily HI-MATIC Natural Power de gas natural comprimit (GNC) és la resposta perfecta per al transport urbà. A les virtuts inherents que han fet de la Daily el vehicle de transport lleuger per excel·lència, aquesta versió afegeix els avantatges de la seva exclusiva tecnologia de gas natural i de l’etiquetatge ECO.\nNombrosos autònoms i empreses ja s’han passat a la tecnologia de gas natural amb la Daily Natural Power. I després de la seva experiència, els seus comentaris són unànimes: es condueix igual, o fins i tot millor, que el seu equivalent dièsel; genera importants estalvis per la seva reduïda consum i produeix menys emissions contaminants. A més, no es veuen afectats per cap tipus de limitacions mediambientals o de sonoritat, ja que la IVECO Daily Natural Power pot accedir als centres urbans en episodis d’alta contaminació gràcies a la seva etiqueta ECO; i entrar-hi a qualsevol hora, per la seva reduïda sonoritat (4 dB menys que la variant dièsel). Aquestes restriccions ja no afecten només a Madrid i Barcelona, i s’estan estenent a altres ciutats com Gijón, Oviedo o Valladolid.\nAixí ens ho expliquen Felipe Rodríguez, gerent de ‘Pa i Jara’; i Eugeni Camprubi, Gerent a Catalunya d’Imesapi. Tots dos gaudeixen dels avantatges que ofereix la IVECO Daily HI-MATIC Natural Power de gas natural a Madrid i Barcelona, respectivament.\n“Estalviem al voltant d’un 20 per cent respecte al dièsel”\n“Som una empresa de fabricació i distribució de pa, sobretot, per a hostaleria” explica Felipe Rodríguez. Va triar la IVECO Daily perquè “el pa, encara que pesa poc, ocupa molt espai. Necessitàvem un vehicle amb molta capacitat, en el qual puguin entrar un nombre determinat de caixes, perquè el repartiment fos rendible “. També valora la seva maniobrabilitat en nuclis urbans, perquè “gira moltíssim i es gestiona de meravella”.\nA ‘Pa i Jara’ es van decantar per la Daily de gas natural perquè “la majoria dels nostres clients són a la zona centre de Madrid. Els dies d’alta contaminació i restriccions no tenim cap problema per entrar a la ciutat, tant dins de la M-30 com a Madrid Central, una cosa molt important per a nosaltres “.\nUn altre factor determinant de compra va ser l’estalvi de costos que suposa la tecnologia de gas natural. “Estalviem al voltant d’un 20 per cent respecte al dièsel”. I tot això, sense inconvenients de cap tipus: “Es reposta com amb un dièsel: en 3 o 4 minuts, s’omple sol i avisa que fa acaba; no té cap misteri. I la conducció és molt senzilla: com en un dièsel, però amb menys soroll “.\n“La IVECO Daily de gas natural ens ajuda moltíssim”\n“En Imesapi portem el manteniment de l’enllumenat públic de la ciutat de Barcelona, a les zones del Nou Barris, Sant Martí i Sant Andreu”. En l’operativa d’aquesta empresa, que disposa d’una flota de dotze IVECO Daily de gas natural, hi ha tres factors clau. D’una banda, “és un vehicle ideal perquè hem de treballar a la via pública de la ciutat i entrar en zones conflictives des del punt de vista mediambiental. La IVECO de gas natural ens ajuda moltíssim “. De l’altra, “hem avaluat l’estalvi en combustible d’aquesta tecnologia i hem calculat un estalvi d’uns 1.500 euros anuals per vehicle”, aseguraEugeni Camprubi. I en tercer lloc, “la Daily té molta autonomia i nosaltres no podem estar parant i repostant constantment per les característiques del nostre treball”.\n“Aquesta motorització està molt ben resolta: el vehicle té molta potència i el manteniment és molt fàcil. No dóna problemes i va millor gairebé que els motors dièsel. Comparat amb el elèctrics, la complexitat d’aquesta tecnologia genera dubtes, sobretot en manteniment, que pot encarir-se “concluyeEugeni Camprubi.\nAltres beneficis del Daily HI-MATIC Natural Power\nEl IVECO Daily HI-MATIC Natural Power també contribueix a millorar la qualitat de l’aire de les ciutats, amb unes emissions locals de fins a un 12% menys de NOx, i un -76% de PM, que la versió dièsel equivalent. I emet fins a un 5% menys de CO2 que el dièsel, percentatge que augmenta fins a una reducció del 95% de CO2 amb l’ús de biometà.\nGràcies a la seva tecnologia GNC sostenible, aquest model ofereix el mateix rendiment i resposta que el seu equivalent dièsel. El motor de 3,0 litres, amb els seus 136 cavalls de potència i un parell de 350 Nm, pot abordar tot tipus de missions, fins i tot les que precisin dels sistemes de refrigeració més exigents. I tot això, amb una autonomia de fins a 380 quilòmetres.\nA més, es tracta del primer vehicle de GNC amb transmissió automàtica de 8 velocitats, la millor solució per als que han de enfrontar-se al trànsit urbà de cada dia. La nova generació de transmissions HI-MATIC disposa d’una estratègia de canvi acte adaptatiu, que ajusta la lògica de control del canvi de marxa, triant entre 20 programes diferents. A més d’augmentar el confort i la seguretat, aquesta transmissió també contribueix a reduir el consum de combustible 1 -2,5% respecte a la versió manual.\nLa versió Natural Power de gas natural pertany a la gamma IVECO Daily Blue Power, que ha guanyat el premi ‘International Van of the Year 2018’ per la seva tecnologia respectuosa amb el medi ambient i centrada en la sostenibilitat.\nAmb més de 35.000 unitats comercialitzades a tot el planeta, IVECO és líder absolut del mercat en la tecnologia de vehicles comercials propulsats per gas natural a nivell mundial. IVECO és, a dia d’avui, l’únic fabricant que ofereix una gamma completa de models de gas natural, amb tres famílies de motors que van dels 136 als 460 CV, i una oferta de productes d’entre 3,5 i 40 tones , tant de vehicles comercials lleugers com a vehicles pesants per a transport de llarga distància; així com autobusos.\nAquesta completa gamma, resultat d’un esforç continu ia llarg termini en aquesta tecnologia de combustible alternatiu, també s’ha refermat a Espanya, aconseguint una impressionant quota de mercat del 81,3% al mercat de vehicles industrials propulsats per gas natural, augmentant les vendes de la gamma de vehicles de gas natural 1 21’8% respecte al 2017.\nIVECO ha estat guardonada amb el “NGV Global Industry Champion”, concedit per NGV Global. L’associació internacional de vehicles de gas natural ha atorgat a IVECO aquest premi pel seu compromís amb el sector del gas natural i pels seus esforços en el desenvolupament dels mercats de gas natural comprimit (GNC) i gas natural liquat (GNL).\nActualment a Espanya hi ha 66 punts de repostatge públics de GNC i 41 de GNL, el que el converteix en el país europeu amb més estacions destinades a gas natural liquat, a les quals se sumaran al llarg d’aquest any, 43 estacions de GNC i 30 més de GNL.\n← MASERATI FINALITZA EL GRAND TOUR TRIBUT A LA XINA: EL VIATGE DE 10.000 KM CELEBRA ELS 15 ANYS DE MASERATI A LA XINA\nCAMP JEEP 2019: LES MARQUES JEEP I Mopar HAN UNIT FORCES PER A UNA EDICIÓ RÈCORD →


PONT DE DESEMBRE - Totcàmping\nTEMA:\tPONT DE DESEMBRE\nPONT DE DESEMBRE\tfa 12 anys 6 mesos\t#19613\nHola, acabem de passar la Castanyada però jo ja penso en la propera sortideta.\nNecessitariem un camping per Girona, que no estigui a més d'un hora de la ciutat ja que dissabte s'haurà d'anar a jugar el partit de lliga al seu camp i no voldriem perdre tot el dia a la carretera.\nHi ha algú que en conegui cap? Potser demano massa oi?\nNo cal dir que si s'apunta més gent estarem encantats de gaudir de la vostre companyia. Com va dir el Gerard, s'ho va passar d'allò més bé i va quedar molt content tot i no haver nens de la seva edat.\nBé, ja he tirat la pedreta, ara veurem si trobem a on anar i reunir-nos uns quants.\nRe: PONT DE DESEMBRE\tfa 12 anys 6 mesos\t#19619\nSi el Gerard em fa de "xofer" mirarem de pujar =))\nNo puc assegurar res, però ganes no en falten. A veure si per fi podem fer l'estrena oficial de la caravana-ou\nRe: PONT DE DESEMBRE\tfa 12 anys 6 mesos\t#19620\nJa et va dir que estaria encantat! Ahir estava molt inspirat i un moment que vaig entrar jo a la web per llegir em va preguntar si ell també os podia dir alguna cosa. Si es descuida i el deixo encara està escrivint a hores d'ara, je je!!\nDoncs bé, el tema serà trobar on anar, oi? Jo no sé com buscar un camping vora Girona i que estigui bé. A més, si accepten campings xec, millor que millor. Espero que algun company ens pugui ajudar.\nRe: PONT DE DESEMBRE\tfa 12 anys 6 mesos\t#19626\nMira a Olot tens el càmping la Fageda http://www.campinglafageda.com/sp/sp.htm que està ober tot l´any.\nDels que admtren càmping--xecs, la majoria estàn tancats`per aquestes dates o et queden molt lluny.\nI aquest altre http://www.campinglavall.net/\ni aquest altre. http://www.campingmaspatoxas.com/es/tot.html\nRe: PONT DE DESEMBRE\tfa 12 anys 6 mesos\t#19627\nWow Matrix! Moltíssimes gràcies. Ara quan tingui una estoneta entraré a mirar-los. Els coneixes tots?\nRe: PONT DE DESEMBRE\tfa 12 anys 6 mesos\t#19628\nPreparan la propera oi? :mrgreen: , doncs nosaltres si ens hi voleu potser ens apuntem :oops: , per nosaltres tan ens fa un lloc com un altre.\nNo sé si el teu fill ha de jugar a Girona capital o per la província. :roll:\nEscolta, he trucat a un parell de càmpings:\n- el primer a Garriguella, Càmping Vell Empordà (Alt Empordà): www.vellemporda.com , a 15 km de Figueres i podem anar-hi sense problema. M'han dit que no hi ha problemes de places si som uns quants i volem estar junts (entre 15 o 20 parcel·les), però s'hauria d'anar a mirar que tal i pactar preus (m'han dit que ara a l'hivern son molts econòmics.\n- el segon a Banyoles, càmping el Llac: www.campingllac.com idem que l'altre, tenim de 20 a 25 parcel·les juntes a la nostre disposició i preus, els que surten a la web.\nQue obrin tot l'any, jo que sàpiga també hi ha el càmping Les Medes a L'Estartit: www.campinglesmedes.com\nQue et sembla?, comencem a fer llista? =))\nJa diras el que\nRe: PONT DE DESEMBRE\tfa 12 anys 6 mesos\t#19629\nGuau! Ja m'estic emocionant! Mira que ets ràpid i eficient eh? Jo es que estic a la feina i puc fer de mes i de menys, però com posar-me a trucar així tant ràpid, no puc.\nEstem encantats de tornar-vos a veure. Al Carles també li veu caure molt bé (ja li havia dit que ereu bona gent).\nDoncs apa, acabo un parell d'emergencies per aquí i entro a les webs. Igualment podem preparar la visita previa per negociar com tú dius.\nRe: PONT DE DESEMBRE\tfa 12 anys 6 mesos\t#19631\n8O Ostres Carles, no en perdones ni una =)) =)) =)) =))\nTinc un calendari del 2008, si vols te'l passo :twisted:\nRe: PONT DE DESEMBRE\tfa 12 anys 6 mesos\t#19632\nBitxitos, es què les caravanes s'han de moure, que si no s'oxiden!\nRe: PONT DE DESEMBRE\tfa 12 anys 6 mesos\t#19633\nMontse, trieu el que més gràcia us faci segons les vostres necessitats, sigui quin sigui, els demés ens estarà bé, segur!!!.\nSi fos algun dels que t'he dit, potser no caldrà anar-hi previament.\nJordi, tranquil que el 2008 ja el tinc super controlat =)) =)) , a partir d'ara l'hi hem de treure profit a l'aparatet :mrgreen:\nRe: PONT DE DESEMBRE\tfa 12 anys 6 mesos\t#19634\nVal Carles, però si no et sap greu els miraré quan arribi a casa per què avui tinc els clients egipcis i indonesis molt revolucionats i no em deixen respirar.\nHo miro a casa amb els nens i et diem quin ens agrada més. Al de Banyoles hi vem estar amb tendes quan encara no hi havia nens.... Imagina'T!!!!\nRe: PONT DE DESEMBRE\tfa 12 anys 6 mesos\t#19645\nHola, estem aquí el Gerard i jo mirant els campings que ens heu passat. A mi, Carles, el tema de l'empordà em fa una mica de por per les tramontanes, per què et poden amargar el pont. Vaja no hi tinc experiència, però vosaltres direu.\nA nosaltres ens agrada el "www.campinglaval.net". Més que res per què sembla que hi ha moltes activitats pels nens i tampoc coneixem La Garrotxa. De totes maneres nosaltres no decidim, ens posem tots d'acord i ja està.\nVols que truqui jo o mirem altres coses? Nosaltres estem oberts.\nRe: PONT DE DESEMBRE\tfa 12 anys 6 mesos\t#19652\nPer nosaltres el que digueu ens estarà bé, tu tria pel teu gust i per les teves necessitats, el que potser sí que cal trucar-hi per saber si tenen places lliures per si voleu que s'apunti més gent.\nDe totes maneres, si aquest estigués ple (que pot esser possible) pensa que el de Banyoles (no hi he estat mai i no sé que tal està :roll: ) hi ha lloc.\nApa, sense adonar-te'n muntaras una trobada =)) , ja tens feina!!! :mrgreen:\nRe: PONT DE DESEMBRE\tfa 12 anys 6 mesos\t#19653\nMolt bó!! No era la meva intenció entrar al forum, conèxer-vos i montar una trobada. Quína responsabilitat!!! Mare meva.\nBé, trucaré demà i preguntaré si hi ha lloc per a unes quantes caravanes. Es això, oi?\nRe: PONT DE DESEMBRE\tfa 12 anys 6 mesos\t#19654\n:D Hooolaaa companys !!!\nQuee... ja hi tornem... mireu que torno ha agafar la ratafia...\nSi em permeteu donaré un altre alternativa, que ha s'ha anomenat mes amunt, el Camping Maspatoxas, a Pals. Es un poble maquissim, digne de ser visitat; a poc quilometres hi tenim l'Estartit, Palamos, l'Escala(farien unes anxovetes?)\nAquest camping en quant a preu, sense acceptar campings checks, la parcela amb cotxe i caravana, dues persones i electricitat surt per 15€ + iva 7%, es a dir que surt a 16.05€. Crec que està molt i molt bé.\nLa distancia entre Pals i Girona es sobre els 40 quilometres. Es molt o poc?\nRe: PONT DE DESEMBRE\tfa 12 anys 6 mesos\t#19657\nJa,ja! A mi la Ratafia em a agradar molt, eh? Crec que el Maspatotxas era un des que deia el Carles. Pot ser? Ara no ho recordo. No hi haurà problemes de tramuntana per aquelles contrades????? Mira que a mi volar en avió no m'agrada, però en caravana encara menys, eh?\nRe: PONT DE DESEMBRE\tfa 12 anys 6 mesos\t#19658\n:D MIra per on, una que també li agrada. Ho celebro, ja que tothom, o la majoria, quan la van provar sembla que arruguessin una mica el morro.\nLa tornaré a portar i en veurem encara que sigui nomes tu i jo.\nPel tema del vent, m'han dit que Pals està a la mateixa alçada, en quant a situació, que Girona, i que no es un lloc ventos. Pot bufar, però com a qualsevol lloc. M'han dit que no hi patim.\nHi vaig estar fa molts anys, i del que m'enrecordo es de la bellesa de Pals.\nRe: PONT DE DESEMBRE\tfa 12 anys 6 mesos\t#19659\ncarai companys, aqui un es despista una miqueta y vosaltres ja esteu fen llistes, jo em principi per el pont de la purisima el tinc ocupat pels pastorets d´esplugues, pero demà parlaré amb el president per si em dóna permís.\nA mi em faria gràcia el camping Medes, ja que te la piscina climatitzada, mes que res, els nens els hi fa molta gràcia.\nja anirem seguin el fil.\nRe: PONT DE DESEMBRE\tfa 12 anys 6 mesos\t#19660\nEl Carles m'està dient que Pals es molt maco, així que d'acord. Ara haurem de trucar i preguntar pel lloc. Carles: tú què hi dius?\nI els demés?? Qui més s'apunta?? Algú amb algun nen adolescent..????\nBueno, obrim llista?\n1: Carrie: 2 adults + dos nens (12 i 13 anys)\nRe: PONT DE DESEMBRE\tfa 12 anys 6 mesos\t#19663\n:-)) Ole.. ole... olee\nAnem cap a Paaals !!! Aprop, al costat de Calella també hi tenim un Jardi Botanic. També podem visitar la Bisbal d'Emporda, amb les seves tipiques ceramiques....\nTonio en 1 dia (02.06), Correcitys en 2 dies (03.06), Aramos en 5 dies (06.06), hellinero en 9 dies (10.06), el currante en 11 dies (12.06), merma en 15 dies (16.06), perecompte en 15 dies (16.06), diana en 34 dies (05.07), EL JOSEP i LA MAIT en 42 dies (13.07)


Oriol Izquierdo | Bernat Puigtobella\nOriol Izquierdo surt de la Institució de les Lletres Catalanes amb un full de serveis molt meritori, atès el pressupost de què disposava. Per una banda, ha sabut donar continuïtat a molts projectes que havia engegat el seu predecessor, Jaume Subirana, còmplice en tantes coses. Per l’altra va impulsar la modernització de la Institució. M’ho comentava ahir gent que ha seguit de prop la seva gestió. La Institució pot iniciar ara una tercera etapa gràcies a ell. Va veure la necessitat d’una nova llei de la ILC, 20 anys després de la primera, i gràcies a la feina que s’havia fet amb les associacions i la Junta de Govern de la ILC es va aprovar el desembre del 2011, en lloc de la proposta de la Llei Omnibus, que convertia la Institució en un mer Consell Assessor. El resultat de tot plegat és que encara avui la Institució és una entitat amb molt més sentit que, posem per cas, el CoNCA.\nOriol Izquierdo no ha estat un director rupturista. Al contrari, ha donat continuïtat a iniciatives anteriors, com LLetres al Camp, els Seminaris de Farrera o els Itineraris de Lectura. També cal destacar l’impuls que s’ha donat, amb la insubornable iniciativa de Carlota Torrents, a la plataforma Què llegeixes?, que ja compta amb 14.000 usuaris registrats, poca broma. La presència de la literatura catalana a la xarxa també ha estat un dels objectius d’Izquierdo, que ha mantingut o impulsat el catàleg d’exposicions literàries, el mapa de festivals literaris, la presència a xarxes socials com facebook, twitter, delicious, etc… També cal destacar la col•laboració i participació en projectes ja consolidats com Traces, Lletra i el Corpus Literari Digital.\nDes de Núvol li hem d’agrair que cregués en el nostre projecte des del primer dia. L’ajut de la Institució destinat a pàgines web va ser una bona empenta a l’hora de dissenyar el web del digital de cultura. Vull pensar que hem correspost la seva confiança amb el nostre esforç. Des de Núvol, molta sort i molta feina!\nLes persones passen, les institucions es renoven. La renovació de la ILC ara mateix no passa per inventar la sopa d’all sinó per dotar-la d’un pressupost digne, l’única garantia que ens la prenem seriosament. També caldrà que des de l’Institució s’expliquin bé les noves línies d’actuació, i que se sàpiga valorar identificar tant el talent individual com els projectes que poden enfortir la comunitat literària.\nBernat Puigtobella Institució de les Lletres Catalanes Oriol Izquierdo


Apartment Nad Łomniczką.3 Karpacz Polònia - Ofertes d'hotels amb els MILLORS DESCOMPTES EN LÍNIA\nApartment Nad Łomniczką.3\nVeure tots els 347 allotjaments a Karpacz.\nKarpacz, Karpacz, Polònia - Excel·lent ubicació - Veure al mapa\nPer als viatgers què vulguin captar les imatges i els sons de Karpacz, Nad ?omniczk? és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Nad ?omniczk? asseguren una estada plaentera als seus clients. Les carecterístiques més important de l'hotel inclouen habitació familiar, instal.lacions de barbacoa.\nL'ambient de Nad ?omniczk? es reflexa en cada habitació. TV satèl•lit/cable, renta vaixelles són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Nad ?omniczk? és una selecció idònia per a la vostra estada a Karpacz.\nCal que informeu el Apartment Nad Łomniczką.3 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 500 PLN per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Les farmacies de la provincia lliuren medicaments a domicili a 300 pacients vulnerables | 7 DIES ACTUALITAT\nInici ALTRES NOTICIES Les farmacies de la provincia lliuren medicaments a domicili a 300 pacients...\nLes farmacies de la provincia lliuren medicaments a domicili a 300 pacients vulnerables\nLes farmàcies realitzen el lliurament de medicaments a domicili a tres-cents pacients vulnerables.\n Des de l’inici de la pandèmia, la Conselleria de Sanitat Universal i Salut Pública va posar en marxa en coordinació amb l’Il·lustre Col·legi Oficial de Farmacèutics de Castelló, mesures excepcionals perquè tots els ciutadans tingueren accés permanent a la seua medicació.\n El lliurament de medicaments a domicili als pacients més fràgils i\nvulnerables ha sigut una prioritat de la professió farmacèutica.\n Els farmacèutics s’han bolcat amb la màxima responsabilitat sanitària per a evitar desplaçaments de pacients dependents, en quarantena, immunodeprimits, crònics complexos amb malalties respiratòries, diabètics, amb malalties cardiovasculars, etc.\nCastelló, 27 d’abril de 2020.- Les farmàcies estan realitzant el lliurament de medicaments en els domicilis als pacients més vulnerables a la província de Castelló, una mesura emmarcada dins del pla de mesures excepcionals en l’Estat d’Alarma impulsades per la Conselleria de Sanitat Universal i Salut Pública i els Col·legis de Farmacèutics de la Comunitat Valenciana davant la pandèmia.\nAmb aquesta iniciativa s’està assegurant en tot moment la continuïtat dels tractaments perquè els ciutadans tinguen accés permanent a la seua medicació, sense haver d’accedir a la farmàcia, evitant així desplaçaments i risc de contagi de la població més vulnerable.\nA la província de Castelló, el lliurament de medicaments en els domicilis dels pacients més fràgils i vulnerables ha sigut una prioritat de la professió farmacèutica. En aquestes setmanes, des del començament d’aquesta mesura excepcional el passat 3 d’abril, els farmacèutics han atés 298 persones en situació de vulnerabilitat fins hui. La majoria dels pacients atesos amb la dispensació domiciliària són els que viuen en la capital de Castelló, amb un total de 136 pacients atesos, seguit de Benicàssim amb 30 pacients, Borriana amb 26 pacients i en ordre de pacients atesos li segueix Vall de Uxó, Vila-real, les Alqueries, Benicarló, Vinaròs, Almassora, Onda, Nules, Moncofar, Borriol, Vilar de Canes\n, Els Ibarsos, Almenara, Alcoceber, Orpesa, Peníscola i Traiguera.\nAquest servei de dispensació domiciliària està dirigit a col·lectiu vulnerable com ara persones majors de 60 anys, embarassades o amb patologies com a hipertensió arterial, diabetis, malalties cardiovasculars i pulmonars, càncer o immunodeficiències. Aquests col·lectius poden trucar al telèfon 900 36 22 36 o enviar un correu electrònic a la següent\nEl procés de tramitació de les demandes domiciliàries de la província de Castelló, que arriben a la Conselleria de Sanitat Universal i Salut Pública, es realitzen des de l’Il·lustre Col·legi Oficial de Farmacèutics de Castelló, qui rep les sol·licituds i posa en contacte a la farmàcia més pròxima amb el demandant. D’aquesta forma, la farmàcia li portarà les seues medicines a casa, evitant desplaçaments i reduint així el risc de contagi. La medicació també podran sol·licitar-la a través dels serveis municipals de la seua localitat.\nEl ICOFCs demana als ciutadans un ús responsable d’aquest servei i que s’abstinguen\nels qui no complisquen els requisits, citats anteriorment, perquè el servei funcione correctament.\nArticle anteriorLa nova franja per a fer esport i passejar torna a donar vida al passeig de Vinaròs\nArticle següentFeria de Abril en Benicarló


El TC anul·la definitivament l'impost de la Generalitat sobre dipòsits bancaris - Diari de Girona\nEl TC anul·la definitivament l'impost de la Generalitat sobre dipòsits bancaris\nConsidera que el govern català va infringir l'exigència de l'Estatut de crear impostos propis a través del Parlament\nEl Tribunal Constitucional ha fet públiques dues resolucions per les què anul·la definitivament l'impost sobre dipòsits bancaris que la Generalitat i el Parlament van aprovar perquè "coincideix" amb el que posteriorment va posar en marxa el govern espanyol -que va fixar al 0%-.\nTambé basen la declaració d'inconstitucionalitat en el fet que la Generalitat no pot crear impostos propis per la via del decret-Llei. L'impost estava suspès cautelarment des del gener del 2013, després que el govern espanyol presentés un recurs on demanava que s'apliqués l'article 161.2 de la Constitució i no es pogués aplicar mentre es resolia la qüestió. Els magistrats resolen els recursos que el govern espanyol va presentar els anys 2012 i 2014 contra el decret-Llei de creació de l'impost per part de la Generalitat i posteriorment la seva aprovació per part del Parlament de Catalunya.\nLes dues sentències han estat dictads per unanimitat.Els magistrats consideren que el tribut català és similar al que va crear l'executiu de Rajoy i per tant incorre en una "incompatibilitat" que estableix la Llei de finançament autonòmic. Argumenten que "hi ha coincidència amb el fet imposable, la base imposable i els contribuents", i "les úniques diferències són la quota tributària i les deduccions establerts per la comunitat autònoma per sucursals radicades al seu territori".\nPer tant, segons els magistrats, la creació de l'impost de la Generalitat "suposa la vulneració dels articles 133.2 i 157.3 de la Constitució Espanyola així com de l'article 6.2 de la Llei de Finançament Autonòmic (LOFCA)"La sentència conclou que "en conseqüència" el TC ha de "declarar la inconstitucionalitat i nul·litat de la Llei del Parlament de Catalunya 4/2015, de 4 d'abril, de l'impost sobre els dipòsits i les entitats de crèdit". Posa d'aquesta manera punt i final a la pugna entre la Generalitat i l'executiu de Mariano Rajoy, que va impugnar el tribut que la Generalitat i el Parlament de Catalunya havien aprovat al 2012 i en va forçar la seva suspensió cautelar després de crear un impost igual i fixar-lo al 0%.\nLa Generalitat no pot crear tributs per decret-Llei\nEl TC també resol el recurs que el govern espanyol va presentar contra el decret-Llei de creació del tribut. Conclou que la Generalitat no pot crear tributs propis a través de decrets llei, com va fer en aquest cas. Segons els magistrats, és una mesura per preservar les atribucions del Parlament de Catalunya que queda establerta a l'Estatut. "El decret-Llei impugnat" per l'executiu espanyol "crea, com a impost propi de la Generalitat de Catalunya l'impost sobre dipòsits a les entitats de crèdit, de naturalesa directa" però "en establir ex novo aquest impost propi" la Generalitat "infringeix l'exigència" de l'Estatut de fer-ho a través del Parlament, sentencia.


Èxit rotund dels actes Fabra del dissabte, 9 de març, al Museu de Moià, amb gairebé un centenar de persones – Ajuntament de Moià\nCulturaÈxit rotund dels actes Fabra del dissabte, 9 de març, al Museu de Moià, amb gairebé un centenar de persones\nEls actes del matí de dissabte 9 de març de 2019 al Museu de Moià entorn a la figura de Pompeu Fabra van ser tot un èxit de públic i el temps també hi va ajudar.\nUn total de 38 persones varen participar a les 12.00h a la inauguració de l’exposició temporal “Pompeu Fabra. Una llengua completa”, en la qual, després d’una breu introducció i agraïments de la directora del Museu, Marta Fàbrega, Núria Brugarolas, directora del Centre de Normalització Lingüística Montserrat, ens va situar en el context de l’exposició i en va fer la presentació.\nSeguidament l’acte es va traslladar a l’exterior davant del museu i 56 persones varen participar a la presentació del còmic “Pompeu Fabra. L’aventura de la llengua”, del dibuixant Oriol Garcia Quera i la filòloga Gemma Pauné. Els autors i l’editor Rafael Català i Dalmau van establir una taula rodona i un diàleg entre ells i el públic que ens va acostar al còmic, a les anècdotes de la seva creació i a detalls inèdits de la producció, que va durar gairebé una hora i mitja. La paperera de Cal Grau va posar una taula amb venda directa dels còmics i, posteriorment a l’acte, els autors van signar i posar una dedicatòria personalitzada en el còmic a tots els que s’hi van acostar. Mentrestant, un petit piscolabis, que va tenir lloc a dos quarts de tres del migdia, servia de clausura de l’acte\nL’exposició temporal es podrà visitar gratuïtament fins al 30 d’abril de 2019, i presenta l’aportació de Fabra a la llengua catalana, el gran arrelament social de la seva figura i obra arreu de Catalunya i l’impuls a la llengua que va suposar el seu treball. És una exposició itinerant creada per la Direcció General de Política Lingüística i gestionada pels serveis territorials de Cultura i el Consorci per a la Normalització Lingüística.


Conegut com un dels principals productors de mobles de la nostra província, el municipi de Sedaví està situat al sud de la ciutat de València, comarca de l’Horta Sud. Està a 9 m sobre el nivell del mar i té una superfície pràcticament plana en la seua totalitat. La població és de 10.180 habitants, aproximadament.\nAl terme de Sedaví s’accedeix per la carretera V-31 que enllaça la A-7 i la AP-7 a l’altura de Silla amb València; la CV-340 enllaça Sedaví amb el Saler i la CV-500; i la CV-407 enllaça Sedaví amb la CV-36 a l’altura de Picanya.\nEl principal monument és el temple parroquial de la Mare de Déu del Roser, del segle XIX. Aquesta edificació de caràcter religiós és possiblement la més representativa del municipi. És d’estil contemporani i des de la construcció fins als nostres dies s’ha convertit en l’edificació monumental més important de la localitat, com també la més valorada i volguda pels habitants de Sedaví.\nLes festes patronals de Sedaví se celebren durant la segona quinzena de setembre. S’organitzen activitats lúdiques, culturals i esportives, com ara concursos de paelles, cavalcades, exposicions de pintura, festival de bandes de música i competicions esportives, a més d’actes religiosos en honor de la Mare de Déu del Roser i de Sant Torquat, patrons del municipi. Altres festes populars són les que organitzen els clavaris en honor de Sant Roc. També se celebren les Falles, del 15 al 19 de març.


Com pot l'AEAT detectar l'existència d'Operacions Vinculades? | El Jurista\nCom pot l’AEAT detectar l’existència d’Operacions Vinculades?\n06/06/2017 14/09/2017 0\nPortem temps observant (i vivint) com Hisenda considera la inspecció de les operacions vinculades una prioritat d’actuació i, com esperàvem, ho segueix sent durant el present exercici.\nNo obstant això, actualment han canviat les regles del joc de la Fiscalitat Internacional arran de la directa aplicació en territori espanyol del conjunt de mesures Base Erosion and Profit Shifting Project (en endavant, BEPS) de l’OCDE i, a més, ens trobem amb un cos de funcionaris cada vegada més familiaritzat amb la matèria i amb criteris ‘propis’ per justificar l’aplicació de mètodes de valoració, no compartits per molts dels professionals especialitzats en aquest àmbit.\nEn aquest sentit, volem advertir als contribuents de les vies que poden posar de manifest a la nostra Administració la necessitat de configurar una operació vinculada i, com a conseqüència, de ser retribuït per un preu que sigui concorde al principi de plena competència.\nComençant per aquell que, segurament, té un efecte més directe, s’ha de destacar que l’existència dels “7p’s” implica necessàriament la configuració d’una prestació de serveis o management fees. Aquí ens estaríem referint al conjunt de treballadors que a la seva declaració de la Renda hagin aplicat l’exempció prevista en l’article 7 lletra p) de la Llei de l’IRPF, relativa als rendiments percebuts per treballs efectivament realitzats a l’estranger.\nEn aquest sentit, el mateix articulat condiciona la seva aplicació (quan siguin entitats vinculades) al fet que els serveis prestats produeixin o puguin produir un avantatge o utilitat al seu destinatari. Així doncs, posa de manifest que d’una entitat a una altra s’està prestant un servei, havent de repercutir-se el cost de la seva prestació així com una retribució concorde al que pagaria un tercer independent.\nEnfront d’això, Hisenda podria sol·licitar a l’empresa justificació de que els treballadors que s’hagin aplicat l’exempció estiguin enquadrats en algunes de les prestacions que s’hagin facturat a les seves entitats vinculades, posant això en risc la base imposable de les empreses en l’Impost de Societats i dels treballadors en l’Impost sobre la Renda de les Persones Físiques, a més de les eventuals sancions que puguin imposar-se.\nUn altre factor fàcil de detectar per la nostra Administració seria la utilització d’una marca. En aquest sentit, la utilització de la mateixa per més d’una entitat nacional o estrangera implica, necessàriament, la configuració d’una operació vinculada de cessió d’ús de marca.\nAquest factor també pot comportar importants conseqüències fiscals a la base imposable de l’Impost de Societats de la societat cedent, doncs recordem que la retribució normalment és fixada sobre la base d’un percentatge sobre les vendes realitzades, podent això arribar a aconseguir importants xifres com a contraprestació.\nEn un mateix sentit, això també ocorreria amb el know-how de les societats fabricants, deixant en evidència la necessitat de configurar una cessió del mateix en el cas d’existir dues entitats vinculades dedicades a la producció o fabricació de productes anàlegs.\nAixò encara s’accentuaria més en aquells casos en els quals una societat espanyola procedeixi a realitzar l’obertura d’una filial, doncs es posa de manifest la necessitat de que aquesta disposi del coneixement tècnic suficient per fabricar, així com d’una marca amb la qual comercialitzar.\nAl seu torn, quan es procedeix a l’obertura d’una filial encara pot entrar en joc una operació vinculada més; la coneguda com “factory start-up” establerta en el projecte BEPS. Aquesta s’estaria referint a la transmissió de coneixements tècnics o uns altres intangibles que deriven del trasllat d’empleats que permetin la posada en marxa d’una societat. És a dir, quan s’estigui permetent la reproducció d’un model empresarial.\nAquest factor també podria generar la necessitat de realitzar importants ajustaments a la base imposable de la societat amb el coneixement o l’experiència acumulada, doncs també es sol retribuir sobre la base d’un cànon sobre la facturació aconseguida per part de la societat receptora del coneixement, podent això aconseguir (en alguns casos) importants xifres econòmiques com a contraprestació.\nEn conclusió, s’ha d’emplaçar als contribuents al fet que revisin si les seves polítiques de preus de transferència reflecteixen la realitat econòmica duta a terme en el si del grup de societats assegurant, al seu torn, que allò que pugui resultar més evident estigui correctament planificat i en atenció a l’arm’s length principle.


Joan Font ha adquirit el 100% de Bon Preu en comprar el 50% al seu germà\nFi a la guerra dels supermercats Bon Preu. El president de Bon Preu, Joan Font, s'ha fet amb el 100% de la cadena en comprar el 50% que encara tenia el seu germà Josep. Bon Preu ha donat a conèixer aquest divendres l'acord, que no precisa l'import de l'operació, encara que La Vanguardia assegura que la transacció s'ha tancat per un preu pròxim als 350 milions d'euros.\nL'acord es concreta en què Balloo Inversions, controlada per Joan Font, ha adquirit el 50% de les accions de Bon Preu a Espai d'Inversions, controlada per Josep Font. En un comunicat, el grup assegura que la reordenació accionarial "assegura la continuïtat del Grup Bon Preu en la seva integritat, en la seva estratègia de creixement, de generació de riquesa i de llocs de treball en la qual es troben immersos des dels seus inicis".\nAmb aquest acord, es posa fi a les discrepàncies entre els dos germans propietaris de la cadena, que havien acabat als tribunals.\nBon Preu és el primer grup de distribució de capital català i va aconseguir el 2018 una facturació de 1.347 milions d'euros, un 12,4% més que el 2017. Actualment, el grup està format per 7.327 persones i té 131 supermercats Bon Preu, 54 hipermercats Esclat i 49 gasolineres EsclatOil.\nRetorn de capital El propietari de Bonpreu retorna el seu fons d'inversió a Catalunya El Nacional\nEmpreses La jutge descarta fixar un preu a Bon Preu en el litigi entre els germans Font El Nacional / ACN


ENRIC BADOSA MALAGELADA | El bloc de ciències\nMostra tots els articles de ENRIC BADOSA MALAGELADA\n13 de gener de 2020 2n ESO, Física, GeneralENRIC BADOSA MALAGELADA\nAl principi del trimestre hem fet un projecte on amb un experiment senzill hem demostrat que en la matèria hi ha càrregues positives i negatives, protons i electrons. Això ha estat el causant de l’electricitat estàtica.\n17 de desembre de 2019 2n ESO, Física, GeneralENRIC BADOSA MALAGELADA\nAquesta setmana hem estudiat l’ebullició de l’aigua. Hem aprés que la temperatura d’ebullició és de 100ºC, i mentre hi ha un canvi d’estat, la temperatura es manté constant.\n26 de novembre de 2019 2n ESO, General, QuímicaENRIC BADOSA MALAGELADA\nLa setmana passada vam veure l’efecte d’un catalitzador, el iodur de potasi, KI, al sabó i l’aigua oxigenada H2O2.\n7 de novembre de 2019 2n ESO, Física, GeneralENRIC BADOSA MALAGELADA\nA classe a principi de curs vam parlar del mètode científic. Els alumnes han fet uns vídeos… mireu-los.\nPlantes sense flor: molses i falgueres\n31 d'octubre de 2019 GeneralENRIC BADOSA MALAGELADA\nAquesta setmana hem estudiat les plantes sense flor, les molses i les falgueres. Aquestes plantes no fan flor, el que s’han de reproduir per espores.\nMolsa a la lupa binocular\nSorus amb esporangis de la falzia negra


Com ensenyar els nens i nenes a cuidar de l’oceà. – Kids&Us Santa Coloma de Gramenet\nCom ensenyar els nens i nenes a cuidar de l’oceà.\nData: 14/07/2021Autor: kidssantacoloma 0 Comentaris\nMés de 3.000 milions de persones arreu del món viuen de l’oceà i dels seus recursos. L’oceà connecta persones de tot el món i milions de famílies es dediquen a la pesca marina; per tant, preservar els peixos i respectar els temps de cria és fonamental per conservar aquestes feines. És interessant treballar amb els més petits la importància dels productes de temporada, més conegut en el cas de les fruites i verdures, però igual d’important per al peix.\nPrimer retallem una vora ondulada de la cartolina de color marró i ho enganxem a la cartolina blava. Després ens pintem el palmell de la mà amb pintura vermella i l’estampem a la cartolina. Repetim l’acció amb l’altra mà. Pintem els forats amb pintura vermella, enganxem el cotó per recrear els núvols i els ulls sortints i… Ja tenim en Kally The Crab!\nAnterior Entrada anterior: Els millors moments de la Fun Week “Arabian Nights”!\nSegüent Entrada següent: Els millors moments de la Fun Week “Around the World”!


Dissenya i programa el vehicle del futur - Buscaciència\nDissenya i programa el vehicle del futur\nTaller de robòtica “Dissenya i programa el vehicle del futur”, organitzat pel CosmoCaixa de Barcelona.\nEn el marc del viatge dels dos protagonistes de la pel·lícula Back to the future, de Robert Zemickis, l’octubre del 2015, i amb motiu de la celebració del 30è aniversari de la seva primera projecció, CosmoCaixa organitza un taller utilitzant la metodologia de LEGO Education al voltant de la filmació.\nAprofitant el concepte de viatge en el temps, els participants treballaran els conceptes vehicle i futur per tal d’explotar i imaginar els vehicles de transport del futur.\nCom seran els vehicles del futur? Tindrem vehicle propi o compartit? Qui els conduirà? Seran ordinadors amb rodes o cotxes amb un ordinador a sobre? Ningú té la resposta, però el futur és tan apassionant i incert com el va plantejar Back to the future ara fa 30 anys.\nEn aquest taller, els participants dissenyaran els seus vehicles del futur i en destacaran les característiques més diferencials en un petit book de disseny que es podran endur.\nA continuació, programaran un vehicle robotitzat de LEGO Education per tal que passi per una pista recreada de Back to the future. El mètode d’assaig error els conduirà a l’èxit.\nL’horari del taller és a les 11h, 12.30h, 15h, 16.30h i 18h.\n2015, Buscaciència, CosmoCaixa Barcelona, robòtica


Aquest estiu, tot Òmnia juga! » anglès\nArxiu de la categoria 'anglès'\nWednesday, 25/06/2008 (13:15)\nJoc de construcció (anglès): Cubescape consisteix a una simple quadrícula on has de situar cubs de color o transparents per crear les teves pròpies construccions. Un cop acabat, podràs veure el teu disseny en una animació.\nEt recomanem que pensis prèviament què vols construir i el temps que li vols dedicar, ja que el joc no et dóna límits definits. És un experiment del web Themaninblue.com.\nClassificat a: anglès, destresa, lògica | Comments Off on Joc de construcció\nEstàs navegant pels arxius de la categoria anglès.


Què et sembla trobar el The north face Zipline a aquest preu? No és increïble? No busquis més i compra’l avui mateix a la teva botiga de muntanya trekkinn. Equipa’t bé i disfruta al màxim de l’esport amb els productes The north face. I el millor de tot és que tots els productes de la categoria de Roba nens estan al millor preu del mercat.


Víctor Alexandre - Sant Cugat, ciutat antitaurina\nTot un èxit, la moció presentada per la CUP de Sant Cugat al Ple de l'Ajuntament demanant la reafirmació municipal en el seu compromís com a ciutat antitaurina i el rebuig al Projecte de Llei del govern espanyol, que pretén blindar les curses de braus declarant la tauromàquia Patrimoni Cultural Immaterial. Tots els grups municipals, llevat del PP, hi van donar suport, i Sant Cugat, per tant, ha deixat clar que defensa la resolució del Parlament català, de juliol de 2010, en virtut de la qual les curses de braus resten abolides a Catalunya.\nEls arguments del Partit Popular, a través de la regidora Maria Dolors Domènech, favorable a l'espectacle sanguinari de la Fiesta Nacional espanyola, són d’aquells que provoquen vergonya aliena. Seguint la tònica de les persones mancades d’arguments, la senyora Domènech se serveix de les apetències taurines de personatges coneguts –Joan Manuel Serrat, Joaquín Sabina, Enrique Tierno Galván...– per bastir un discurs tan consistent, intel·lectualment parlant, com un castell de sorra. Si ja és greu sacralitzar els gustos personals d'algú pel sol fet que és un cantant famós o un professor universitari, encara ho és més combregar amb una solemne barbaritat com aquesta de Tierno Galván: "Els braus són l'esdeveniment que més ha educat socialment i políticament el poble espanyol". Quina llàstima que Tierno Galván ja no pugui avergonyir-se de si mateix en llegir-ho.\nLa part més galdosa de tot plegat, però, és que la senyora Domènech i el seu partit nacionalista espanyol acusin la resta de partits de polititzar les curses de braus tot i saber que hi ha poques coses tan manifestament polítiques com aquesta. En aquest sentit, hauria estat bé que abans de parlar s'haguessin fet aquest parell de preguntes: si les curses de braus no són política, com és que tenen el rang de "Fiesta Nacional"? Si les curses de braus no són una qüestió política, per quina raó el PP pretén imposar-les per damunt de la voluntat del Parlament de Catalunya? Les curses de braus, diguem-ho clar, són política. Són una orgia masclista institucionalitzada de martiri i sang, un espectacle que denigra la condició humana i que necessita fabricar-se una coartada cultural per tal que els qui hi assisteixen puguin gaudir impunement de la tortura d'un ésser viu.\nCugat.cat , 25/10/2013


El Fresc Festival s’inaugura amb una funció d’homenatge als professionals essencials durant la pandèmia. | Diari Sant Quirze - News SQ\nInici » a-ultimesnoticies » El Fresc Festival s’inaugura amb una funció d’homenatge als professionals essencials durant la pandèmia.\nEl Fresc Festival s’inaugura amb una funció d’homenatge als professionals essencials durant la pandèmia.\nEls membres d’aquests col·lectius podran assistir gratuïtament a la funció d’’El gallardo español’, amb Peyu, prevista pel diumenge 27 de juny a la nit\nLes invitacions per a la funció es poden sol·licitar a través de la web del Festival i s’atorgaran mitjançant un sorteig degut a les limitacions d’aforament.\nCULTURA / ESPECTACLES. El Fresc Festival 2021 s’inaugurarà el proper 27 de juny (21.30) amb un homenatge a totes les persones membres dels col·lectius essencials que han vetllat per a la ciutadania durant la pandèmia de covid-19. La primera funció de la quarta edició del Festival d’Estiu de Sabadell i el Vallès Occidental es dedicarà a aquests professionals, que podran assistir gratuïtament a la representació d’El gallardo español, el darrer espectacle de l’actor i còmic català Peyu.\n“Volem agrair la feina extraordinària que en els darrers mesos ha realitzat el personal sanitari i sòciosanitari, els cossos de seguretat i els professionals de l’ensenyament, l’alimentació i la neteja perquè, en circumstàncies molt adverses, han garantit que tots plegats poguéssim tirar endavant. És de justícia que el Fresc, que aquest any esdevé un espai de retrobada i de llum després d’una època fosca, s’obri amb un homenatge a tots aquests professionals”, explica Joan Carles Sunyer, director de la Fundació 1859 Caixa Sabadell, impulsora del festival amb BBVA com a partner principal.\nLes persones que pertanyin a algun d’aquests col·lectius poden sol·licitar la seva invitació doble omplint el formulari que trobaran a la web del Fresc Festival (www.frescfestival.cat). Com que la demanda d’entrades, presumiblement, superarà l’aforament disponible de l’Amfiteatre, els assistents s’escolliran mitjançant un sorteig. Cal recordar, a més, que l’Amfiteatre només pot funcionar al 70 per cent de la seva capacitat per la normativa actual del Procicat,\n“És molt probable que no puguin venir totes les persones que ho desitgin, perquè l’espai és limitat. En qualsevol cas, ens agradaria personalitzar en els assistents el nostre agraïment i homenatge a tots els professionals essencials”, explica Sunyer.\nEl termini per a participar en aquesta iniciativa acabarà el proper diumenge 30 de maig de 2021. Al llarg de la setmana que ve es donarà a conèixer el resultat del sorteig.\nLa funció inaugural dedicada al personal essencial compta amb el suport del Col·legi d’Enginyers Industrials de Catalunya, una entitat que ha tingut un paper destacat durant la crisi sanitària, treballant des del primer moment per donar solucions a les necessitats del món mèdic, dissenyant nous respiradors i facilitant-ne la producció, coordinant-se amb el SEM i possibilitant la comunicació dels pacients amb les seves famílies. Totes les accions dutes a terme han estat amb l’objectiu de facilitar la tasca dels sanitaris i millorar la vida dels pacients i el seu entorn.\nEl Fresc Festival 2021, una iniciativa cultural completament privada, es portarà a terme del 27 de juny al 17 de juliol a l’Amfiteatre de la Fundació 1859 Caixa de Sabadell. La programació d’aquest any, el quart en què es porta a terme el Festival d’Estiu de Sabadell, inclou un total de 18 espectacles dels àmbits de música, teatre i paraula, amb noms com Beth, Alberto San Juan, la Vella Dixielans, The Hanfris Quartet, Roger Mas, Cris Juanico, Gemma Humet o Joan Vázquez, entre d’altres.\nProgramació Fresc Festival 2021\n27/06/2021, 21.30, Amfiteatre\nEl gallardo español, amb Peyu (funció d’homenatge al personal essecial)\n28/06/2021, 21.30, Amfiteatre\nEl gallardo español, amb Peyu\n29/06/2021, 20.30, Auditori 3\n40+1, amb La Vella Dixieland\n30/06/2021, 21.30, Amfiteatre\nVull les olives, amb Dolo Beltran\n01/07/2021, 21.00, Amfiteatre\n02/07/2021, 20.30, Amfiteatre\nHanfris 10, amb The Hanfris Quartet\n03/07/2021, 21.30, Amfiteatre\nAccions de resistència, amb Susanna Barranco (Premi BBVA de Teatre)\n04/07/2021, 21.30, Amfiteatre\nAmar, amb Alberto San Juan\n05/07/2021, 20.30, Auditori 3\n06/07/2021, 21.00, Amfiteatre\n07/07/2021, 21.30, Amfiteatre\nLa força incendiària de les paraules, amb David Fernández i Lu Rois\n08/07/2021, 21.30, Amfiteatre\nVan Gogh, amb Jaume García Arija\n11/07/2021, 21.30, Amfiteatre\nEl muntaplats, de la companyia alGalliner\n12/07/2021, 20.30, Amfiteatre\n13/07/2021, 21.00, Amfiteatre\n14/07/2021. 21.30, Amfiteatre\nCafè d’Alger, amb Yacine Betahcène i Marta Millà\n15/07/2021, 21.00, Amfiteatre\nGemma Humet presenta Màtria\n16/07/2021, 20.30, Auditori 3\nFeeling Good, amb Joan Vázquez\n17/07/2021, 21.30, Amfiteatre\nEl bon policia, de Santiago Rusiñol, amb Ricard Farré i Arnau Puig\nAmfiteatre de l’Espai Cultura Sabadell Diari Sant Quirze Fresc Festival Joan Carles Sunyer News SQ Sabadell\t2021-05-25


PA NEGRE, D'AGUSTÍ VILLARONGA ÉS LA GRAN FAVORITA EM ELS III PREMIS GAUDÍ DE L'ACADÈMIA DEL CINE CATALÀ\nLa pel·lícula Pa negre del mallorquí Agustí Villaronga ha esdevingut la cinta que ha obtingut més nominacions i s’albira com la favorita per guanyar el Gaudí a la Millor Pel·lícula Catalana. Ni més ni menys que quinze nominacions per aquesta notable pel·lícula de postguerra nascuda a partir de l’obra literària homònima d’Emili Teixidor que arriben per confirmar la seva bona carrera comercial encara que amb anterioritat ja havia esdevingut la gran sorpresa del festival de Sant Sebastià on es va premiar l’actriu Nora Navas, candidata també a millor intèrpret femenina en els premis de l’Acadèmia.\nTrepitjant a Pa negre pel que fa a nominacions trobem la nostàlgica i emotiva Herois de Pau Freixas, amb guió d’Albert Espinosa que ha estat beneïda amb deu nominacions. Seguint a aquests dos títols trobaríem la claustrofòbica Buried de Rodrigo Cortés amb nou nominacions, lluitant en la categoria de millor pel·lícula en llengua no catalana, una categoria en la qual competeixen també El gran Vázquez d’Òscar Aibar i Los ojos de Julia de Guillem Morales.\nElisa K de la parella artística formada per Judith Collell i Jordi Cadena, vencedora en el festival de Sant Sebastià, s’afegeix també a la llista de les cintes catalanes que opten al premi de millor pel·lícula catalana, a part de quatre nominacions més en altres apartats. I després dels nombrosos guardons recollits en diferents festivals com Valladolid o Karlovy Vary, La mosquitera d’Agustí Vila, amb cinc nominacions de l’Acadèmia, serà la quarta candidata a millor pel·lícula catalana.\nLa cerimònia d’entrega de guardons de l’Acadèmia del Cine Català als guanyadors serà el proper 17 de gener en el teatre Artèria del Paral·lel en la que serà la tercera edició dels premis Gaudí.\nPer fi l'any Villaronga???


2 aplicacions de cites com Tinder, però millor - Cites En Línia\nIntimitat FísicaDiversCitesTrencamentsProblemes De RelacióCompatibilitatAstrologiaDivorciAssessorament En RelacióHabilitats Socials I Etiqueta\nHome/Cites En Línia/2 aplicacions de cites com Tinder, però millor\n2 aplicacions de cites com Tinder, però millor\nAplicacions similars a Tinder\nDes del seu llançament públic el 2012, Tinder continua sent una aplicació de cites molt popular, però l’aplicació ja no és única. La majoria de les aplicacions de cites ara ofereixen funcions similars, que us permeten lliscar perfils i enviar missatges gratuïts. Encara faig servir Tinder de tant en tant, però el nombre creixent de perfils falsos i les limitacions de lliscament em porten a explorar alternatives. Hi ha dues aplicacions de cites que funcionen millor per a mi.\nAplicació de cites de trèvol\nTinc més coincidències i dates amb l'aplicació de cites Clover que Tinder. Quan vaig començar a utilitzar l'aplicació, no hi havia tantes coincidències disponibles a la meva àrea, però des de llavors ha augmentat en popularitat. Si viviu a una ciutat important, hauríeu de tenir molts partits per triar. No visc en una zona molt poblada i encara tinc partits diaris.\nPodeu enviar missatges a altres usuaris després que també hagin lliscat directament cap al vostre perfil. Per la meva experiència, trobo que les noies de l’aplicació són molt més sensibles i tinc més coincidències.\nEl que m'agrada:\nSense límits de lliscament. Podeu continuar lliscant el temps que vulgueu fins que s’acabin els partits. Depenent de la vostra ubicació, podríeu fer moltes coses.\nPerfils menys falsos. Tots els llocs de cites tenen perfils falsos, alguns més que altres. Clover té falsificacions òbvies, però menys que Tinder per la meva experiència.\nEstat de l’activitat. Podeu veure quan es va activar per última vegada el perfil, de manera que no envieu missatges a algú que ja no utilitzi el seu perfil.\nMés partits. Sembla que hi ha menys perfils falsos a la meva zona, de manera que tinc més coincidències i m'agrada. El que he fet per aconseguir més coincidències més ràpidament és lliscar tots els perfils tocant repetidament el botó M'agrada i, a continuació, suprimint els perfils que no m'agraden.\nFunció Sol·licita una data. Podeu notificar a altres membres amb una idea de data per reunir-vos. No he utilitzat aquesta funció, de manera que no puc comentar si funciona o no, però és una opció.\nPerfil detallat. Els detalls del perfil mostren el tipus de cos, l'alçada, les intencions de cites i molt més. Tinder no llista aquesta informació tret que l’usuari l’escrigui al seu perfil.\nEl que no m'agrada:\nNo hi ha cap funció de super lliscament. Sincerament, m’importaria menys no tenir aquesta funció, però de vegades voleu fer lliscar el perfil que realment us agradi.\nL'aplicació es bloqueja. Això passava molt al meu telèfon Android abans, però no tant ara. El trèvol no respon de tant en tant, cosa que pot resultar frustrant.\nAplicació de cites Bumble\nBumble és únic perquè les dones controlen la interacció inicial i són les úniques que poden enviar el primer missatge després de lliscar cap a la dreta. Té vint-i-quatre hores per enviar un missatge després de coincidir. Si ella envia un missatge, teniu vint-i-quatre hores per respondre, però després de respondre al missatge, el límit de temps ha desaparegut i la conversa queda a la safata d'entrada.\nM'agrada Bumble perquè les dones que envien missatges estan realment interessades, en la majoria dels casos. No trobo que l’aplicació sigui tan interactiva com Clover, però quan rebo missatges, les noies responen i estan disposades a planificar una cita.\nMés dates, menys flocs. Les noies són menys escamoses a Bumble perquè són les úniques que poden enviar el primer missatge després de coincidir. Si rebeu un missatge, és evident que la persona està interessada en cas contrari, hauria deixat caducar el partit.\nLliscament continu. Igual que Clover, podeu lliscar fins que no hi hagi més coincidències a la distància especificada.\nLlista de música de Spotify. Podeu incloure els vostres artistes de Spotify a la part inferior del vostre perfil. Prefereixo conèixer gent amb qui tinc interessos musicals similars, de manera que aquest és un bon avantatge.\nEl lliscament súper no és gratuït. Igual que Tinder, l’aplicació de cites Bumble té un botó super lliscant, però heu de pagar-ho, cosa que no he fet.\nNo hi ha informació del perfil. A part de la seva ubicació, professió i text, l'usuari introdueix al seu perfil, no hi ha dades personals (tipus de cos, interessos, alçada) a partir d'aquest escrit.\nNo hi ha data d'activitat. No hi ha manera de saber si la persona ha estat activa a l'aplicació darrerament, de manera que podríeu fer lliscar perfils que ja no s'utilitzen.\nSi cerqueu aplicacions com Tinder, totes dues han funcionat bé per a mi, però la vostra experiència pot ser diferent, segons la vostra ubicació, el vostre perfil i la vostra interacció amb la gent dels llocs de cites. Les dues aplicacions no costen res per lliscar perfils i enviar missatges.\nFormes divertides de passar més temps de qualitat amb el vostre millor amic quan (creieu) que esteu massa ocupat\nRemeis de timidesa per a nois i noies\nApreciació del pastor: 7 coses que no cal fer a l’església\nsignes de necessitat\ncom fer que un home verge et persegueixi\nparella de joves i vells\nNo et deixin enganyar


27 julio, 2015 26 julio, 2018\nLes anhelades vacances havien arribat. Teníem dues setmanes per endavant per a descobrir el nord d’Espanya plegats. Divendres 10 de juliol, vam carregar la furgo i vam sortir de Barcelona en direcció Monzón. Vam arribar a l’Àrea d’AC amb temps per a preparar el sopar i abans d’anar a dormir vam aprofitar per a fer un tomet per la ciutat i prendre un gelat per a refrescar-nos, l’onada de calor es feia notar! L’endemà al matí vam arribar fins al bonic poble d’Alquezar; és una vila medieval petita, preciosa i molt ben cuidada, totes les cases estan rehabilitades i fan goig. Però la raó de venir fins aquí era la Ruta de les Passarel·les dins del Parc Natural de la Serra i els Canyons de Güara. De passarel·les com a tal n’hi ha poques però la ruta és bonica i molt entretinguda per a fer amb nens, al nostre li encanten els ponts, les escales, les coves, saltar…\nDesprés de dinar vam anar a la piscina d’Alquezar a posar-nos en remull, la piscina petita estava buida i vam poder jugar amb l’aigua com mai. La veritat que el bebe ho va disfrutar moltíssim. Després una dutxeta i a seguir ruta fins a Lumbier (Navarra).\nVam dormir a Lumbier molt més fresquets que a l’Aragó. I l’endemà ben d’hora vam anar fins al pàrquing de pagament (2€) de l’entrada de la Foz de Lumbier on està prohibit pernoctar com ens va deixar claríssim l’encarregat que va arribar després de nosaltres i abans de dir bon dia, ja m’estava insistint en què no s’hi podia dormir allí, tampoc era la nostra intenció 😛\nLa ruta de la Foz de Lumbier es molt curta i el terreny és ideal per a fer-la amb nens. Hi ha un parell de túnels excavats a la roca, el bebe amb el frontal estava entusiasmat, hi ha també moltes aus i és bonica de fer. Crec que no arriba als 6 km. que es poden allargar sota un sol de justícia en aquesta època.\nHavíem de continuar amb la ruta que aquesta vegada ens portava a la província de Burgos, la zona s’anomena Merindad de Valdivielso, concretament a la població de Valdenoceda on també hi ha una ruta amb passarel·les, el Desfiladero de los Hocinos. Vam aparcar en una zona com de pic nic molt xula i veient que encara era aviat i ja no feia calor, vam decidir fer l’excursió la mateixa tarda, ja que la del matí havia sigut molt light. Aquesta ruta és part del GR99 que recorre tot el riu Ebre i la veritat és que només hi ha 2 passarel·les en tot el recorregut i tot i que té tots els ingredients per a ser una ruta fantàstica (riu, congost, ombra…) la carretera passa per l’altra banda del riu que és a tocar i el soroll dels cotxes li treuen tot l’encant. Per tant, sota la nostra opinió, és prescindible, te’n pots fer una idea des de la carretera i venir fins aquí només per a aquesta excursió, no val la pena.\nLa propera parada va ser ja a Cantàbria i aquí sí que ens vam meravellar, la raó, la Cova El Soplao, una cavitat increïble, enorme, i això que només es visita una petita part dels 20 km que hi ha descoberts. Ho tenen molt ben muntat, el joc de llums i música fa la visita encara més espectacular. L’explicació de la noia acaba de donar-te encara més motius per a la fascinació. Està plena d’estalactites, estalagmites i excèntriques, la quantitat és estratosfèrica, fet que la fa única al món per quantitat i també per qualitat de conservació. Només fa 10 anys que està oberta al públic.\nL’entrada d’adult són 12 € i resulten molt ben invertits, per a entrar dins de la cova s’agafa un tren (aquí ja conquereixen als més menuts) i la resta de la visita es fa caminant amb una temperatura molt agradable amb la jaqueta posada. A dins està prohibit fer fotos, per tant, aquestes estan extretes de la web, on trobareu tota la informació necessària per a conèixer aquesta magnífica cova. També hi ha una opció de visita aventura, per a majors de 12 anys, que té molt bona pinta, així que hi haurem de tornar com a màxim d’aquí a una dècada 😉\nL’entorn també acompanya, les vistes des de l’aparcament de la cova són també de foto, aprofitem per a dinar i jugar una mica amb els skates a l’asfalt de l’aparcament i seguim la ruta per entrar al principat d’Astúries, on farem el major nombre d’excursions. La primera era la famosa Senda del Cares, com que són 12 km d’anar i 12 més de tornar i evidentment amb el peque era impossible realitzar-la sencera, havíem de decidir si començàvem des de Poncebos (que ens quedava més de pas i ens estalviàvem bastants quilometres de furgo) o des de Caín, des d’on diuen que és més bonic el recorregut i més espectacular, tot i que la carretera d’accés no és fàcil. La incògnita la vam resoldre pensant amb el bebe, quan tens fills has de prioritzar i renunciar, ja hi tornarem en una altra ocasió però ara vam decidir el millor per a ell, és a dir, menys km lligat a la cadireta de la furgo.\nVam arribar a Poncebos que no és ni poble, dos hotelets i para de comptar, vam seguir fins on es comença l’excursió pensant que s’hi podria dormir però la noia de la caseta d’informació ens va dir que estava prohibit perquè estàvem dins del Parc Nacional dels Picos de Europa, ens va recomanar retrocedir 2 km, fins a un aparcament habilitat on sí es permet la pernocta. Havent llegit totes les crítiques que té la zona d’Astúries per multes a furgos per dormir a qualsevol lloc, vam fer cas a la noia i vam decidir dormir al parking. Abans però vam baixar fins a l’últim poble Arenas de Cabrales a fer algunes compres i esbargir-nos al parc infantil.\nJa al parking vam tenir la visita d’algunes cabretes i l’endemà al matí ens vam llevar d’hora per a trobar aparcament al principi de la ruta i fer-la sense el sol a ple rendiment. La Senda està bé, però és tan famosa que potser ens esperàvem una mica més… o potser sí que la zona de Caín és molt més espectacular, en tot cas, l’aproximació des de Poncebos és fa dura, a través d’un camí pedregós amb força desnivell però un cop estàs al propi congost, el camí és prou ample per a caminar dues persones sense perill, et pots creuar amb alguna cabreta també, però res greu. Evidentment, amb molt de compte amb els infants, sempre de la mà o al portabebes. A les hores que la vam fer nosaltres ens vam creuar amb quatre gats, a la tornada sí que és quan començava a caminar la resta de la humanitat.\nLes comparacions sempre són odioses, però hi ha altres congost més interessants des del nostre punt de vista com la Carança o el Mont Rebei. Hi ha d’haver gustos per a tots 😉\nAra tocava una mica de llacs, així que vam anar cap als Llacs de Covadonga. L’accés fins a dalt (que està regulat en època de vacances: info aquí) és dur per a la nostra furgo, tanta pujada la fa patir pobra, però després d’esquivar vaques i ciclistes, un cop a dalt la panoràmica és fantàstica. Vam passar la tarda estirats a l’herba contemplant centenars de vaques i cavalls.\nFins que va ser l’hora de dutxar-se, a l’alberg ens van insistir que poséssim la furgo darrere on el desnivell era evident i a l’hora de fer la maniobra per a girar la furgo, va dir que no pujava, d’esquena i amunt, va dir que no. Així que aquesta és l’anècdota del viatge. La gent del refugi, absent, l’únic que ens va dir el responsable és “Bajo tu responsabilidad”, gràcies. Bueno, va ser una estona estressant, perquè no sabíem què fer, la furgo estava encallada i no sabíem com treure-la d’allí… ens vam saturar una mica, però finalment, vam optar per l’única opció que teníem, que era treure-la per davant, tot i que no estava habilitat per a que hi passés cap cotxe, no ens quedava cap alternativa. Així que el papa-conductor es va omplir de coratge i va tirar pel dret, a poquet a poquet per por de bolcar, ja que el desnivell a dues rodes era considerable i sumat a l’alçada de la nostra furgo… però finalment vam aconseguir sortir tot i la poca confiança de la gent del refugi, que un cop la teníem ben aparcada, ens la van fer moure a un altre lloc i va ser quan vam acabar de decidir marxar. Amb gent així, nosaltres no ens gastem ni els calers ni el temps.\nEns vam dirigir cap a Cangas de Onis on vam dormir i l’endemà vam fer un passeig, vam jugar al parc infantil i ens vam fotre una bona dutxa a les piscines municipals. La següent parada va ser a Soto de Agues, una població minúscula guarnida de flors de colors des d’on comença la Ruta del riu Alba. Aquesta excursió tampoc és espectacular, està bé però li falla el terreny que és quasi asfalt, pels peus del bebe és ideal però li treu molt d’encant.\nPer a dormir ens vam acostar a Pola de Laviana on tenen Àrea d’AC amb skatepark inclòs. Mentre la mare feia el sopar els dos homenets van estar fent “pinitos” amb l’skate.\nL’endemà era l’hora d’enfilar cap a un poble anomenat El Pino per a conèixer les Foces del Riu Pino, aquesta excursió és dura, el desnivell per a arribar a les foces és considerable i el peque quan fa tanta pujada demana ràpid pujar a l’esquena i pel qui el porteja, encara es fa més dur. Un cop al congost, l’estampa és bonica però el camí d’arribada et fa dubtar si realment val la pena… També es pot arribar al Riu Aller, però nosaltres estàvem rendits i vam tornar enrere.\nDes d’aquí ens vam dirigir cap a Tuñón i vam dormir a la Àrea Recreativa de Buyera des d’on es pot començar la Senda del Oso, nosaltres no la vam fer, no ens agrada combregar amb aquest tipus d’espectacles amb animals. L’endemà vam aparcar la furgo al parking de l’Àrea Recreativa de Les Xanes i vam fer el Desfiladero de les Xanes. Està considerat el “mini-Cares” més que res per la longitud, perquè aquest només fa uns 6 km. però poc té que envejar-li a la gran Senda del riu Cares, és una bonica ruta que discorre pel congost del riu Trubia i que acaba en un bosc humit fantàstic, moment de tornar enrere. Aquí també s’hi veuen cabretes, s’han d’atravessar un parell de túnels excavats a la roca i té tots els al·licients per a ser una ruta preciosa.\nDesprés de la caminada vam anar a la dutxa del centre de btt on vam dinar i vam posar rumb a Navelgas. És un poble sense encant però té Àrea d’AC i l’endemà volíem fer las Hoces del Esva, però finalment després d’equivocar-nos de ruta i xupar-nos una pendent amb un desnivell desorbitat, vam desistir i vam marxar sense conèixer aquestes Foces.\nVam dinar, mentre uns descansaven els altres jugàvem als prats i finalment vam continuar el viatge cap a Galícia. Aquest era l’”objectiu”, arribar a Galícia i finalment passàvem Ribadeo per entrar en terres gallegues. La primera parada obligatòria fou a la Platja de les Catedrals, com que era mitja tarda i la marea estava alta no podíem apreciar els detalls d’aquesta preciosa platja, així que vam fer un passeig per les plataformes habilitades de fusta pel voltant dels penya-segats i vam fer la reserva on line de l’accés gratuït per a l’endemà en hores de marea baixa. Aquesta dada és important, s’ha de mirar l’horari de les marees per a l’any 2015 (aquí) per a poder baixar a la sorra i caminar entre les formacions de roca de la platja i també és molt recomanable fer la reserva d’entrada on line aquí.\nVoliem sopar un arrosset a Rinlo però la cuina s’obria a partir de les 21:30h més l’estona de preparar-lo volia dir que començaríem a sopar vora les 10 de la nit i de moment, això és incompatible amb el nostre horari infantil. Així que vam desistir, sopar furgonetero (que per cert, ja hem provat de fer pizzes amb paella i paper de plata i queden de por) i a dormir, abans però el Sol ens va regalar una posta de sol preciosa només comparable amb la sortida de l’endemà al matí, espectaculars, oi?\nDesprés de dormir al costat del mar amb els soroll de les onades del Cantàbric de fons vam anar ben d’hora cap a l’aparcament de la Praia as Catedrais per agafar lloc, sent diumenge, ens temíem una gran processó de gent; la marea indicaven que estaria en el seu punt més baix sobre les 13h però és recomanable anar-hi un parell d’hores abans. Nosaltres, com que no teníem res millor a fer, a les 10 del matí ja estàvem allà, encara no hi havia ningú i el pare de la criatura es va poder fer un bany en solitari a les aigües de l’Oceà… fins que va venir un socorrista a avisar del perill de les corrents marítimes i la multa de 3.000 € per baixar la gossa a la sorra de la platja. Evidentment, ens esperàvem a dalt, però per evitar mals entesos, vam anar a deixar la Lüa a la furgo i vam baixar cap a la sorra amb les sabates de riu, que també són molt recomanables per a descobrir aquesta platja única. Hi ha llocs que has de passar per sobre les roques, que hi ha algues i patina molt, amb xancles normals és fàcil que et caiguin perquè hi ha força aigua en alguns trams, així que la millor opció són les sabates aquestes de neoprè de riu.\nUn cop a la sorra vam gaudir moltíssim la visita, ens va agradar molt, el bebè va xalar com mai a la platja, l’aventura d’anar descobrint racons i coves, de caminar entre peixos, de trobar crancs, de pujar a coll cada vegada que l’aigua li arribava a zones sensibles… la veritat que a primera hora no hi havia gaire gent i vam poder fer molt bones fotos sense actors secundaris, va ser fantàstic. Abans de les 12 ja estàvem de tornada i ara sí que estava a tope, normal que regulin el nombre de persones que hi accedeixen perquè és una bogeria! Així que, en resum, entrada anticipada, horari de marees, 3 hores abans i xancles de riu 😉\nLa ruta seguia cap a Lugo, on vam fer el camp base a l’Àrea d’AC i ens vam deixar guiar per uns familiars que estiuegen allí des de fa anys. Vam passejar per la muralla, pel casc antic, ens vam afartar de pop i vam descobrir el racho, boníssim!\nAra era l’hora d’anar a conèixer el poble on s’havia criat la besàvia del bebè, tot i que va néixer a Barcelona, la família provenia d’allà i hi va anar a passar una temporada durant la seva infància. Ara, amb 84 anys, encara hi té records i ningú de la família hi havia tornat mai, ens feia gràcia conèixer els orígens familiars gallecs… Va ser prou fàcil trobar-lo, a dia d’avui la carretera està correcte i vam tenir la gran sort de coincidir amb un matrimoni que ens va fer el tour per l’aldea, perquè són menys de 10 cases… ens va explicar la història, les tradicions, les curiositats, ens va mostrar el que queda de la casa on vivia la besàvia i molt amablement ens van convidar a casa seva, ens van oferir menjar i beure i vam passar una bona estona conversant amb ells sobre el passat i present del poble. Fins i tot ens van regalar un pot de mel casolana boníssima! Va ser una meravella, els hi estarem sempre molt agraïts!\nPer a dormir ens vam acostar fins a Pedrafita do Cebreiro, jolin quin luxe d’Àrea de descans, amb dutxa i tot! Totes haurien de ser així! L’endemà al matí es va llevar el dia molt emboirat i queia una mica d’aigua vaporitzada, tot i això, vam pujar fins a O Cebreiro un poblet típic que ens havien recomanat. Vam al·lucinar de la quantitat de gent que hi havia, estava ple d’adolescents que deurien estar de campaments… Encara s’hi conserven les típiques “pallozas” (que en descripció de la Wikipedia, són: construccions tradicionals de planta circular o oval, d’entre deu i vint metres de diàmetre. Amb parets baixes de pedra i coberta per una teulada cònica vegetal, normalment formada per tiges de sègol; pot acabar en cim o rematar en cúspide) que recorden èpoques passades o tradicions d’altres països llunyans.\nAquí ja començava el camí de tornada cap a casa, km i km de carretera per endavant. Vam fer parada a León, a Burgos i a Lleida i finalment, després de recórrer uns 2.800 km vam arribar a casa.


5 coses que has de saber si fas esport a l'aire lliure a l'estiu | Family\nHome Esport 5 coses que has de saber si fas esport a l’aire lliure a l’estiu\n5 coses que has de saber si fas esport a l’aire lliure a l’estiu\nFito Florensa, entrenador personal, ens proporciona cinc consells fonamentals si volem fer esport a l’aire lliure a l’estiu. Les altes temperatures condicionen la manera en què hem de comportar-nos durant la pràctica esportiva.\nEl primer consell fa referència a evitar les hores de màxima radicació solar, entre el migdia i les quatre de la tarda. El segon, se centra en la roba. Florensa recomana que han de ser peces folgades i de colors vius.\nEl tercer consell de l’entrenador personal és molt transcendent per a la nostra salut. Florensa ens recorda que hem de hidratar-nos amb freqüència, bevent glops curts, i seguir una alimentació sana.\nTambé és molt rellevant per a la nostra salut el següent consell de l’entrenador. En aquest cas, Florensa se centra en la necessitat d’utilitzar protecció solar.\nEn el seu últim consell, l’entrenador personal ens recorda la importància de dormir bé i planificar bé el nostre temps.\nAixí s’entrenen els porters de futbol\nTargetes per a cada moment. Utilitza la targeta més adequada a cada moment i gaudeix al màxim de les compres del teu dia a dia.


Dos rombos – ARCA\nPublicat per Lluís Cuesta el 27 de setembre de 2011 27 de setembre de 2011\nAvui comptàvem amb un bon estol de voluntaris: A part del cronista, el Miguel, el Sergio i el senyor Julià, vingut expressament de la capital, s’ha posat a les ordres del Sr. President, que ens ha indicat que calia atacar el bloqueig del fre de mà de la Sava.\nGat, fustes, falques, etc Després d’una estoneta, hem aconseguit pujar el vehicle dalt les fustes i hem examinat el sistema. Una funda i un cable que acciona la timoneria és tot el que hi ha. Amb els corresponents preparatius, cronista i Julià s’han posat sota el cotxe a fi de descobrir on era la timoneria, oculta sota un pam de porqueria.\nDesprés de la neteja corresponent hem començat a veure on hi havia les articulacions i, fins i tot, un greixador. Mitja hora buscant el greixador i mitja més el greix. Hem greixat el buló de comandament i semblava que la cosa anava força bé. El Sergio, des de dalt, anava accionant la palanca, que, finalment ha dit prou.\nConclusió: cable i funda són incompatibles i caldrà canvia el conjunt. Aquí estàvem quan el Sergio ha començat a desmuntar la funda i el cable fins que ens hem quedat aturats davant d’un suport, col·locat amb tanta intel·ligència dintre de la ‘U’ del llarguer del xassis i mig ocult pel calderí, que no s’ha pogut desfer. Des d’aquestes ratlles, demanem ajuda a l’equip del dissabte…\nAh, i els ‘rombos’? Bé, només cal que mireu les fotos per veure que sota la Sava hi havia marro, -marro de trenta anys- i que el Sergio també s’ha volgut posar morat… o més aviat negre!


L’art no sé si necessita sempre mecenes o espais, però els qui l’admirem necessitem gent que hi hagi cregut i el posi a l'abast, així com institucions que s’hi comprometin. Les galeries són un exemple de la vivacitat d’una ciutat. En el fons, si expliquéssim a un petit què fa un galerista, diríem que té cura d’uns quadres que algú comprarà, per regalar, per tenir a casa, per tornar a vendre. L’art no és estàtic i no està només en unes mans. Encara hi ha gent que detesta anar a museus perquè els troba irrellevants, perquè creuen que l’art no els “diu” res. Cal reconèixer que aquí la pedagogia, l’exemple vist a casa o a l’entorn i la pròpia sensibilitat també hi juguen un paper. L’art activa la imaginació d’una manera extraordinària, i el contemporani també. Què hi veus, què hi intueixes, què penses que volia expressar l’autor? Entre l’art presa de pèl, l’art que no diu res o l’art com a meravella i sublimació no hi ha només la intenció de l’autor o la perspicàcia dels galeristes, sinó la sensibilitat del subjecte que es posa davant d’una obra d’art, i queda colpit, o el que respon a seques: “Això ho podria haver fet el meu fill”.


El FC Barcelona tornarà als Estats Units per jugar dos amistosos davant l'Inter Miami CF i els New York Red Bulls\nEls partits es jugaran a Miami el 19 de juliol i a Nova York el 30 de juliol, respectivament\nDesprés de dos estius sense gira de pretemporada per la crisi del coronavirus, el primer equip masculí del FC Barcelona tornarà als Estats Units per disputar dos amistosos davant l'Inter Miami CF i els New York Red Bulls. La darrera visita de l’equip blaugrana va se fa tres anys, a l'estiu del 2019, quan el conjunt dirigit per Ernesto Valverde va disputar dos amistosos davant el Nàpols a Miami (Florida) i Ann Arbor (Michigan), després d'haver visitat també el Japó uns dies abans.\nInter Miami CF: Beckham i Neville\nAquesta vegada, l’equip blaugrana tornarà a Miami per enfrontar-se a l'Inter Miami CF -19.30, hora local als Estats Units, un club fundat el 2018 i que va debutar a la Major League Soccer, MLS el 2020. El grup propietari del Club està integrat per Jorge i José Mas, a més de l’exjugador David Beckham. Així mateix Phil Neville, excompany d'equip de Beckham al Manchester United, és l’entrenador. El planter de l’Inter Miami inclou jugadors com l’argentí Gonzalo Higuaín, el defensa de la selecció nacional dels EUA, DeAndre Yedlin, l’exjugador de l’Arsenal Kieran Gibbs i l’internacional equatorià Leonardo Campana.\nL’Inter Miami CF esta disputant la seva tercera temporada a la MLS amb un planter renovat i dinàmic i juga els seus partits al DRV PNK Stadium.\nEls New York Red Bulls: historial davant el Barça\nEl 30 de juliol, -19.00, hora local als Estats Units-, l’equip de Xavi s’enfrontarà als New York Red Bulls, un dels equips fundadors de la MLS. Fundat el 1994, l'equip de Nova York està dirigit per Gerhard Struber, exfutbolista professional austríac. La plantilla compta, entre d’altres jugadors, amb Caden Clark, cedit pel club alemany RB Leipzig i exjugador de la Barça Residency Academy. El partit es jugarà al Red Bull Arena de Harrison, a Nova Jersey, amb capacitat per a 25.000 espectadors.\nAquesta serà la tercera trobada entre els novaiorquesos i els culers. Durant les gires del 2006 i el 2008, el Barça es va enfrontar als New York Red Bulls al MetLife Stadium, anteriorment conegut com a Giants Stadium. L'actual entrenador del FC Barcelona, Xavi Hernández, va jugar en tots dos partits i en tots dos el resultat va ser favorable als blaugranes: 1-4 el 2006 i 2-6 el 2008.\nEls Estats Units, un destí habitual en les pretemporades blaugrana\nEls Estats Units també ha estat una destinació habitual per al primer equip del Barça en la darrera dècada. A banda de la visita del 2019, l'equip també hi va viatjar el 2011, el 2015, el 2017, i el 2018, any en què va realitzar una gira conjunta amb el Barça Femení.\nDe fet el mercat nord-americà és una prioritat absoluta per a la globalització i l'expansió de la marca Barça. El futbol està experimentant un gran creixement als EUA i s'espera que la tendència continuï a mesura que s'acosti tant al Mundial de Qatar com el següent, que se celebrarà en territori nord-americà el 2026. Així mateix, el FC Barcelona va obrir una oficina americana a Nova York el 2016 i continua amb els seus esforços per construir connexions més profundes amb els aficionats existents, guanyar nous seguidors i arribar a acords amb patrocinadors locals per desenvolupar encara més l'ecosistema futbolístic al país.\nJuli Guiu, vicepresident de l’Àrea de Màrqueting del FC Barcelona\n“Ens omple d’orgull tornar als Estats Units i jugar aquests dos partits en un país que és estratègic per a nosaltres, ja que és un territori on comptem amb una gran base de fans i on el futbol ha experimentat un gran creixement en els darrers anys, sobretot entre les noves generacions. Aquesta visita ens permetrà apropar-nos a ells, compartir els nostres valors i el nostre sentiment barcelonista i serà una oportunitat perquè puguin gaudir del nostre equip al terreny de joc”.\nMarc de Grandpré, General Manager dels New York Red Bulls\n"Estem molt honrats d'acollir el FC Barcelona al Red Bull Arena, una de les principals instal·lacions de futbol de tota l’Amèrica del Nord. Des del 2010, hem acollit amb orgull molts dels millors equips masculins i femenins del món i el 30 de juliol esperem escriure un nou capítol en la història d'aquest estadi quan donem la benvinguda al Barça per a un partit contra els nostres Red Bulls de Nova York".\nXavi Asensi, Chief Business Officer de l’Inter Miami CF\n"Portar un club del calibre del FC Barcelona al sud de la Florida continuarà situant la nostra regió al mapa com a epicentre mundial del futbol. Estem orgullosos i emocionats de portar aquest gran partit al DRV PNK Stadium per a la nostra base de fans creixent, apassionada i multicultural".\nChris Henderson, Chief Soccer Officer and Sporting Director de l’Inter Miami FC\n"Esperem poder donar la benvinguda al FC Barcelona durant la seva preparació per a la temporada de LaLiga 2022/23. L'equip està emocionat pel repte d'enfrontar-se a alguns dels jugadors més talentosos del món".


Bici Baix Llobregat: de setembre 2010\n7a PASSEJADA EN BICICLETA PEL BAIX LLOBREGAT I DEMANDA DE MILLORES\nDiumenge 26 de setembre: alguns socis i simpatitzants de Bici Baix vàrem participar-hi com cada any. En general, la pedalada va estar ben organitzada i amb prou seguretat per a les més de 200 persones que vàrem sortir de Sant Boi, i més de 1.000 en total. Cal destacar la bona feina de la policia local que anava també en bicicleta (vegeu la foto). Va ser, doncs, una passejada maca que anima a la gent a anar en bici. Endavant amb aquesta iniciativa!\nNo obstant, des de la nostra associació creiem que cal anar avançant molt més per a normalitzar l'ús de la bicicleta. Hi ha carrers on LA LIMITACIÓ DE VELOCITAT DELS COTXES NO ES COMPLEIX. AIXÍ PERILLA LA SEGURETAT DELS USUARIS DE LA VIA PÚBLICA MÉS DÈBILS: VIANANTS I CICLISTES. Cal, doncs, que l'Ajuntament de Sant Boi, així com la resta d'ajuntaments del Baix Llobregat i d'arreu de Catalunya, posin remei a aquests problemes ja!\nPel que fa a les connexions per a ciclistes i vianants interurbanes hi ha molta feina a fer encara. VOLEM UN PONT A L'ALÇADA DEL CENTRE DE SANT BOI PER PASSAR A PEU I EN BICI A L'ALTRA BANDA DEL RIU! Els cotxes tenen aquesta facilitat però caminant o pedalant només es poden agafar camins, sovint enfangats per la pluja, això si no està ja tot directament inundat. Els polítics han de promoure molt més els mitjans de transport no contaminants i saludables (bicicleta i caminar) no només per sortir de passeig el cap de setmana sinó per a fer-ne ús diari: anar a treballar, etc. I més ara quan els desplaçaments a peu i en bicicleta són una gran alternativa amb la gran crisi econòmica que patim.\nHem penjat una selecció de fotografies fetes pel nostre company Juanmi de la bicicletada, ja que en tenim moltes per posar. Si algú de Sant Boi, o del Baix Llobregat té interès per alguna, feu-nos arribar un correu electrònic amb la vostra descripció, per veure si podem atendre la vostra petició.\nPedalant pel Sant Joan Despí Modernista\nDiumenge 19 de setembre: un sol esplèndid, ideal per agafar la bicicleta sense patir gran calor. Així, un grup de gairebé 30 persones, grans i petits, vàrem anar pedalant tranquil.lament des de la plaça de l'Ajuntament de Sant Boi fins a Sant Joan Despí. (vegeu foto d'inici de l'excursió a la vostra esquerra)\nAnant pel camí del Sorral i, seguint el riu Llobregat, no vam poder creuar-lo pel gual perquè les pluges l'havien fet impassable. Molts de nosaltres ens preguntem aleshores: quan construiran un pont a l'alçada del centre de Sant Boi per passar a peu i en bici a l'altra banda del riu? Per què els cotxes i altres vehicles motoritzats sí que tenen aquesta facilitat i, en canvi, en bici i a peu no? Només es poden agafar camins enfangats, això si no està ja tot directament inundat. No n'hi prou amb les millores fetes fins ara. Els polítics han de promoure molt més els mitjans de transport no contaminants i saludables (bicicleta i caminar) per anar a treballar o sortir de passeig.\nLa solució va ser més volta fins la passarel.la que ens permet creuar a l'altra banda del riu, arribant a Cornellà. I des d'allà, vam arribar sense cap problema, amb molt tros de carril-bici, a una plaça de Sant Joan Despí, darrera l'església, on vam fer la primera parada amb esmorzar al bar.\nDesprés vam visitar per fora els dos edificis modernistes més destacats de l'arquitecte Jujol: Can Negre, masia redecorada amb estil modernista, i la Casa dels Ous, en una plaça on vam engegar la música que portàvem i vam ballar uns quants de nosaltres, ben marxosos.\nA la tornada pel camí del riu cap a Sant Boi, però, la guia de l'excursió i autora d'aquest escrit, va punxar la roda. Ostres, ara que ja gairebé havíem tornat! Però gràcies als fantàstics mecànics del grup i a un esprai antipunxades que, en principi, no prometia gens, va solucionar-se el problema en un tres i no res. Pocs minuts després, culminàvem la nostra excursió fent un vermut-dinar a la rambla.\nUn dia ben bonic on tothom va passar-s'ho prou bé. Aquí aviat podreu veure les fotos d'algunes de les persones que hi van participar.\nEl següent cap de setmana, el 24, 25 i 26 de setembre, es van celebrar al Baix Llobregat diferents activitats al voltant de les Jornades Europees del Patrimoni del 2010. Entre les quals es podien visitar precisament les cases modernistes de Sant Joan Despí. Disposem d'un ric patrimoni cultural i paisatgístic al Baix Llobregat ple d'atractius i elements molt destacats que sorprenen a propis i estranys. Aprofitem-ho!\nLa seu de l'Agència Catalana de l'Aigua a Girona se'n va a la plaça Pompeu Fabra\n7a PASSEJADA EN BICICLETA PEL BAIX LLOBREGAT I DEM...


estacions transformadores: ET10.Escales.Presentació 3\nDiferents projectes de l’artista visual Domènec on es plantegen reflexions al voltant del concepte d’escala.\nConstrucció d’una rèplica a escala —convertida en una taquería mòbil— de la Torre de los Vientos; escultura- arquitectura realitzada per l’artista uruguaià Gonzalo Fonseca el 1968 en motiu dels Jocs Olímpics de Ciutat de Mèxic. Contractació d’una venedora de tacos i posta en funcionament davant de la Torre de los Vientos i Posterior trasllat al centre de la ciutat, davant de Laboratorio Arte Alameda, i continua funcionat durant uns dies com a lloc de venda de menjar. Els papers que emboliquen els tacos reprodueixen imatges de la matança a la plaça de les Tres Cultures el 1968.\nConstrucció d’un camió dirigit per ràdiocontrol. El remolc ha estat substituït per una maqueta de l’Unité d’Habitation de Marsella ( edifici construït per Le Corbussier el 1947). Registre videogràfic del camió teledirigit circulant lliurament pels passadissos, ascensors i terrat de l’Unité d’Habitation de Marsella\nRèplica del Monument a la Tercera Internacional dissenyat el 1920 per l’artista soviètic Vladimir Tatlin i mai realitzat, paradigma de l’arquitectura utòpica i símbol de la revolució sempre inconclusa. La rèplica està realitzada en materials, mida i colors que li donin un aire infantil, es converteix en mobiliari urbà, en un joc per a nens.\nInstal•lat temporalment als jardins del Parc Espanya (colònia Condesa), a prop del monument al General Cárdenas, militar revolucionari, polític i President de Mèxic (1934-1940). Posteriorment és traslladat i instal•lat de forma definitiva en els jardins del centre cultural Faro de Oriente a Iztapalapa, a la perifèria empobrida de la ciutat de Mèxic.\nPublicat per estacionstransformadores a 18:38